सातव्यांदा ग्रॅण्डस्लॅम पटकावण्याचे सानिया मिर्झाचे स्वप्न रविवारी भंगले . ऑस्ट्रेलियन ओपनमध्ये मिश्र दुहेरीच्या फायनलमध्ये भारताची टेनिसपटू सानिया मिर्झा आणि क्रोएशियाच्या इव्हान डॉडीग या जोडीचा पराभव झाला आहे . कोलंबियाच्या ज्युआन सेबास्टियन कॅबल आणि अमेरिकेची अॅबिगेल स्पीअर्स या जोडीने सानिया – डॉडीग या जोडीचा ६ - ४ , ६ - ४ ने पराभव केला . नवख्या जोडीने अव्वल सीडेड जोडीचा पराभव करत धक्कादाय विजयाची नोंद केली आहे . उपांत्य फेरीत ऑस्ट्रेलियाच्या समांथा स्टोसूर आणि सॅम ग्रोथ जोडीवर ६ - ४ , २ - ६ , १० - ५ असा विजय मिळवत सानिया – डॉडीग ही जोडी फायनलमध्ये पोहोचली होती . फायनलमध्ये सानिया – डॉ़डीगसमोर सेबास्टियन कॅबल आणि अमेरिकेची अॅबिगेल स्पीअर्स या जोडीचे आव्हान होते . फायनलमध्ये सानिया – डॉडीग जोडीची सुरुवात अत्यंत निराशाजनक होती . या जोडीने पहिल्या सेटमध्ये चारही गेम गमावले . यानंतर त्यांनी पुनरागमन केले पण कॅबल - स्पीअर्स या जोडीवर मात करण्यात त्यांना अपयश आले . दुस - या सेटमध्येही सानिया – डॉडीगची परिस्थिती बिकट होती . अनुभवाच्या जोरावर या जोडीने प्रतिस्पर्ध्यांना विजयासाठी झुंजवले . दुस - या सेटमध्येही या जोडीला ६ - ४ ने पराभव स्वीकारावा लागला . या पराभवामुळे सानियाचे सातव्यांदा ग्रॅण्डस्लॅम पटकावण्याचे स्वप्न भंगले आहे . या पराभवामुळे सानिया – डॉडीग या जोडीला उपविजेतेपदावर समाधान मानावे लागले आहे . माझा विजय मी माझ्या आईला समर्पित करते अशी भावनिक प्रतिक्रिया स्पीअर्सने दिली आहे . सानियाच्या खात्यात मिश्र दुहेरीची तीन ग्रॅण्डस्लॅम विजेतेपदं जमा आहेत . २०१४ साली सानियाने ब्राझीलच्या ब्रुनो सोअर्सच्या साथीने अमेरिकन ओपन स्पर्धा जिंकली होती . मागील वर्षी सानियाला फ्रेंच ओपन स्पर्धा देखील जिंकण्याची संधी होती . पण सानियाला लिएण्डर पेस - मार्टिना हिंगीस जोडीसमोर पराभव स्विकारावाला लागला होता .


‘नवरे सगळे गाढव’ चित्रपटात त्यांच्या वाटय़ाला अगदी छोटा प्रसंग आला होता . पण तो प्रसंगही त्यांनी आपल्या अभिनयाने व खास शैलीत असा काही रंगवला की विनोदसम्राट साक्षात शरद तळवलकरही त्यांच्याकडे एक क्षण पाहात राहिले आणि त्यांनी शाबासकीची थाप त्या अभिनेत्याच्या पाठीवर मारली . तळवलकर यांच्याकडून कौतुकाची थाप मिळविलेले ते ज्येष्ठ अभिनेते किशोर नांदलस्कर आजच्या ‘पुनर्भेट’चे मानकरी आहेत . ‘पुनर्भेट’च्या निमित्ताने गप्पांच्या ओघात नांदलस्कर यांनी वरील किस्सा सांगितला . त्या आठवणीत रमताना ते म्हणाले , ‘नवरे सगळे गाढव’ हा चित्रपट जवळपास पूर्ण झाला होता . शरद तळवलकर , पद्मा चव्हाण अशी मोठी कलाकार मंडळी त्यात होती . त्या चित्रपटात मला अगदी छोटीशी म्हटली तर नगण्य भूमिका मिळाली . त्यात एक प्रसंग असा होता . तळवलकर यांचे मयताच्या सामान विक्रीचे दुकान असते . मी त्या दुकानात जातो . तळवलकर ‘हं , मयताचे आडनाव काय ? ’ असा प्रश्न मला करतात . मी त्यांना ‘खरे’ असे उत्तर देतो . त्या वेळी मी ‘पण खऱ्याला तर मरण नसतं ना’ असं एक पदरचं वाक्य टाकलं आणि एक क्षणभर तळवलकर माझ्याकडे पाहात राहिले . त्यांनी त्यांच्या शैलीत मला उत्तर दिले आणि तो प्रसंग तिथेच संपला . माझ्या त्या पदरच्या वाक्याने शरद तळवलकर खूश झाले आणि त्यांनी मला शाबासकी दिली . माझ्या अभिनय प्रवासातील तो पहिला चित्रपट होता . तळवलकर यांच्यासारख्या दिग्गज अभिनेत्याकडून माझे झालेले कौतुक मी अद्यापही विसरलेलो नाही , माझ्यासाठी तो आशीर्वाद आहे . . किशोर नांदलस्कर यांचे मूळ गाव खारेपाटण तालुक्यातील शेजवली . त्यांचा जन्म मुंबईचाच . मुंबईत लॅमिंग्टन रस्ता , नागपाडा , घाटकोपर आणि अन्य काही भागात त्यांचे लहानपण गेले . ‘न्यू इरा हायस्कूल’ आणि ‘युनियन हायस्कूल’ येथे त्यांचं शालेय शिक्षण झालं . किशोर नांदलस्कर यांना अभिनयाचा वारसा त्यांचे वडील खंडेराव यांच्याकडून मिळाला होता . त्या काळात त्यांनी नाटकांमधून स्त्री भूमिका केल्या होत्या . केशवराव दाते यांच्या नाटक कंपनीत तसेच अन्य काही नाटकांमधून त्यांनी काम केले होते . पुढे अभिनयाला रामराम करून खंडेराव यांनी काही काळ ‘ज्युपीटर’ गिरणीत नोकरी केली . गिरणीत काम करत असतानाच ते आंतरगिरणी तसेच कामगार नाटय़स्पर्धेतही नाटकं बसवायचे . त्या वातावरणातच नांदलस्कर लहानाचे मोठे झाले . त्यामुळे अभिनयाचं वेड त्यांना लागलेलं होतंच . एक दिवस त्यांनी वडिलांना मलाही नाटकात काम करायचे आहे , असं सांगितलं . वडिलांनीही होकार दिला आणि १९६० - ६१ च्या सुमारास रंगभूमीवर सादर झालेल्या ‘आमराई’ नाटकात त्यांना काम करण्याची संधी मिळाली . ती आठवण सांगताना ते म्हणाले , माझी अगदीच नगण्य भूमिका होती . माझ्या वाटय़ाला जो प्रसंग आला होता त्यात मला फक्त ‘बाप्पा’ अशी हाक मारायची होती . घाटकोपर येथे एका वाडीत ते नाटक झाले . मी रंगमंचावर प्रवेश केला आणि मला दरदरून घाम फुटला . ‘बाप्पा’ हा एक शब्दही माझ्या तोंडून निघाला नाही . सहकलाकार अरे बोल , बोल असं सांगत होते . प्रेक्षकांमधूनही हुर्यो उडवली गेली . तो माझ्यासाठी एक ‘धडा’ ठरला . अभिनय हा वाटतो तितको सोपा नाही हे मला कळलं . मी त्या वेळी जरी नापास झालो असलो तरी पुढे काम करत करत , अनुभवातून शिकत गेलो . ‘मुंबई मराठी साहित्य संघा’त सादर होणारी अनेक नाटकं , त्यातील कलाकारांचा अभिनय पाहिला . त्यातून जे मिळत गेलं ते टिपलं आणि माझ्यातील अभिनेता घडवत गेलो . त्याच काळात ‘कलाकिरण’ ही संस्था काढली . वसंत जाधव यांनी लिहिलेली छोटी छोटी नाटकं केली . घाटकोपर येथील ‘सवरेदय रुग्णालया’च्या आवारात रुग्णांसाठी श्रीराम इंदूलकर यांच्या सहकार्याने काही नाटकंकेली . त्याच काळात एका कंपनीत काही वर्षे नोकरीही केली . नोकरी सांभाळून नाटक सुरूच ठेवलं होतं . लोकनाटय़ लेखक शरद निफाडकर यांच्या ‘विठ्ठल फरारी’ , ‘नथीतून मारला तीर’ , ‘सुंदरा मनामध्ये भरली’ आदी नाटकं केली . त्याच सुमारास म्हणजे १९८० मध्ये दूरदर्शनच्या ‘गजरा’ , ‘नाटक’ आणि अन्य कार्यक्रमांतून सहभागी झालो होतो . यातून हळूहळू माझं नाव झालं , लोक ओळखायला लागले . नांदलस्कर यांनी आत्तापर्यंत सुमारे ४० नाटके , २५ हून अधिक मराठी व हिंदूी चित्रपट आणि २० हून अधिक मालिकांमधून काम केले आहे . ‘नाना करते प्यार’ हे त्यांनी व्यावसायिक रंगभूमीवर काम केलेले शेवटचे नाटक . ‘सारे सज्जन’ , ‘शेजारी शेजारी’ , ‘हळद रुसली कुंकू हसले’ आणि इतर काही चित्रपट त्यांच्या नावावर जमा आहेत . ‘विच्छा माझी पुरी करा’ हे नाटक नव्याने पुन्हा रंगभूमीवर सादर झालं . त्याचं दिग्दर्शन पुरुषोत्तम बेर्डे यांचं होतं . या नाटकातील ‘राजा’ची भूमिका तसेच दिलीप प्रभावळकर यांनी लोकप्रिय केलेले ‘वासूची सासू’ हे नाटकही नव्याने रंगभूमीवर सादर झालं . यात प्रभावळकर यांची भूमिका नांदलस्कर यांना साकारायची संधी मिळाली . दोन्ही भूमिका नांदलस्कर यांनी खास त्यांच्या शैलीत सादर केल्या . व्यावसायिक रंगभूमीवर नांदलस्कर यांनी ‘चल आटप लवकर’ , ‘भ्रमाचा भोपळा’ , ‘पाहुणा’ , ‘श्रीमान श्रीमती’ , ‘भोळे डॅम्बीस’ , ‘वन रूम किचन’ आदी नाटकांमधून प्रेक्षकांना पोट धरून हसवलं . महेश मांजरेकर यांच्या ‘वास्तव’ चित्रपटातून नांदलस्कर यांचा बॉलीवूडच्या रुपेरी पडद्यावर प्रवेश झाला . ‘जिस देश में गंगा रहता है’ ( गोविंदा ) , ‘तेरा मेरा साथ है’ ( अजय देवगण ) , ‘खाकी’ ( अमिताभ बच्चन ) यांच्याबरोबर काम करायची संधी त्यांना मिळाली . ‘चाल जाए पर वचन न जाए’ , ‘ये तेरा घर ये मेरा घर’ , ‘हलचल’ , ‘सिंघम’ या हिंदी चित्रपटांतही त्यांची भूमिका होती . इतकी वर्षे काम करूनही छोटय़ा छोटय़ा भूमिकाच मिळत गेल्या . लक्षात राहील अशी मोठी आणि विशेष भूमिका साकारायची संधी मिळाली नाही , याची कधी खंत वाटते का ? , या प्रश्नाला उत्तर देताना नांदलस्कर यांनी सांगितलं , माझ्या बरोबर काम कोण करतंय , माझी भूमिका किती आहे याचा विचार मी कधीही केला नाही . कोणतीही भूूमिका ही लहान नसते . ‘वन रूम किचन’मधील ‘पितळे मामा’ , ‘पाहुणा’मधील ‘नेने’ , ‘विच्छा माझी पुरी करा’मधील ‘राजा’असो किंवा आणखीही अन्य भूमिका असोत . माझ्या वाटय़ाला आलेली प्रत्येक भूमिका मी जीव ओतून केली . त्यामुळे लांबी - रुंदीच्या दृष्टीने त्या फार मोठय़ा नसल्या तरीही प्रत्येक भूमिकेवर मी माझी छाप पाडली , माझ्या अभिनय शैलीत ती साकारली आणि म्हणूनच आजही मी प्रेक्षकांच्या लक्षात आहे . ‘हुंटाश’ ( यात माझी एकदम वेगळी भूमिका आहे ) , ‘मिस यू मिस’ , ‘कंदीलगाव’ हे माझे आगामी चित्रपट आहेत . पत्नी लक्ष्मी आणि तीन विवाहित पुत्र , सुना , नातवंडे असा त्यांचा परिवार . गेल्या वर्षी अचानक दम लागणे , छातीत धडधडणे असा शारीरिक त्रास त्यांना सुरू झाला . नाटक , चित्रपट आणि मालिकांमध्ये व्यग्र असलेल्या नांदलस्कर यांनी त्याकडे सुरुवातीला दुर्लक्ष केले . पण असह्य़ झाले तेव्हा डॉक्टरांकडे जाण्यावाचून पर्यायच नव्हता . वैद्यकीय तपासण्यातून हृदयविकार , मधुमेह असल्याचे समोर आले . यातून माझी ‘बायपास’ झाली . ‘पेसमेकर’ बसवला गेला . हिंडणे - फिरणे , काम करणे यावर बंधनं आली . त्यामुळे सध्या काही काळ विश्रांती घेतली आहे . या अल्पविरामानंतर पुन्हा एकदा अभिनयाची नवी खेळी खेळण्यास आपण उत्सुक असल्याचं नांदलस्कर म्हणाले . माझा स्वभाव काहीसा बुजरा आणि भिडस्त असल्याने अभिनय कारकीर्दीत त्याचा थोडासा तोटाही झाल्याचे नांदलस्कर यांनी मोकळेपणाने कबूल केले . शेखर जोशी , shekhar . joshi @ expressindia . com


सुरेश कलमाडी आणि अभय चौताला यांची आजीवन अध्यक्षपदी निवड केल्याने वादाच्या भोव - यात सापडलेल्या भारतीय ऑलिम्पिक संघटनेने आता घुमजाव केले आहे . कलमाडी आणि चौताला यांची आजीवन अध्यक्षपदी निवड करण्याचा कोणताही प्रस्ताव चेन्नईलीत सर्वसाधारण सभेत मंजूर झाला नव्हता असा दावा संघटनेचे अध्यक्ष एन रामचंद्रन यांनी केला आहे . चेन्नईमध्ये डिसेंबरच्या शेवटच्या आठवड्यात भारतीय ऑलिम्पिक असोसिएशनची ( आयओए ) वार्षिक सर्वसाधारण सभा आयोजित करण्यात आली होती . या सभेत सुरेश कलमाडी व अभयसिंह चौताला यांना सन्माननीय आजीव अध्यक्ष करण्याचा ठराव मंजूर करण्यात आला . नवी दिल्ली येथे २०१०मध्ये झालेल्या राष्ट्रकुल क्रीडा स्पर्धेच्या वेळी झालेल्या अनेक आर्थिक गैरव्यवहारांपैकी काही घोटाळ्यांसंदर्भात कलमाडी यांना नऊ महिने तुरुंगवास भोगावा लागला होता . चौताला यांच्यावरही अनेक गैरव्यवहारांचे आरोप आहेत . आयओएच्या घटनेनुसार कोणत्याही स्वरूपाच्या गुन्हय़ात अडकलेल्या संघटकाला संघटनेचे कोणतेही पद उपभोगता येत नाही . मात्र या नियमावलीकडे दुर्लक्ष करीत कलमाडी व चौताला यांना पुन्हा संघटनेमध्ये स्थान दिल्यामुळे सर्वत्र खळबळ उडाली होती . क्रीडा मंत्री विजय गोयल यांनी या नियुक्तीवर आक्षेप घेत आयओएला कारणे दाखवा नोटीस बजावली होती . मात्र आयओएने क्रीडा मंत्रालयाच्या नोटीशीला उत्तर दिले नाही . शेवटी क्रीडा मंत्रालयाने आयओएवर निलंबनाची कारवाई केली होती . आयओएला कोणत्याही प्रकारचे आर्थिक साहाय्य , सुविधा देण्यात येणार नाहीत . त्याचबरोबर त्यांच्याकडे कोणतेही विशेषाधिकार राहणार नाहीत , ’’ असे गोयल म्हणाले होते . या दणक्यानंतर आता आयओएने घुमजाव केले आहे . एएनआय या वृत्तसंस्थेने दिलेल्या वृत्तानुसार आयओएचे अध्यक्ष एन . रामचंद्रन यांनी चेन्नईतील सभेत कलमाडी आणि चौताला यांच्यासंदर्भातील प्रस्ताव मंजूरच झाला नाही असा दावा केला आहे . त्यामुळे आयओएमध्ये सुरु असलेल्या गोंधळात आणखी भर पडली आहे . कलमाडी आणि चौताला यांच्या नियुक्तीनंतर आयओएमध्येही नाराजी पसरली होती . असोसिएशनचे उपाध्यक्ष नरेंद्र बात्रा यांनीही पदाचा राजीनामा दिला होता . वार्षिक सर्वसाधारण सभेला तीन दिवस झाल्यानंतरही आयओएने कोणतीही कारवाई करून कलमाडी आणि चौताला यांचे आजीव अध्यक्षपद काढून घेतले नाही . याचा निषेध म्हणून राजीनामा देत असल्याचे बात्रा यांनी म्हटले होते . दुसरीकडे क्रीडा मंत्रालयाने भविष्यात अशा घटना होऊ नये यासाठी नियमावलीत सुधारणा करण्याचे संकेत दिले होते . कोणत्याही गुन्हय़ात अडकलेल्या संघटकांना विविध खेळांच्या संघटनांवर कोणत्याही पदावर काम करण्याची संधी देऊ नये , यादृष्टीने केंद्रीय क्रीडा मंत्रालयातर्फे तयार करण्यात आलेल्या राष्ट्रीय क्रीडा नियमावलीत काही सुधारणा केल्या जातील असे क्रीडा मंत्र्यांनी सांगितले होते .


अनुष्का शर्माच्या सुई धागा सिनेमातील फोटोवरून नेटकऱ्यांनी तिची कशी खिल्ली उडवली हे आपल्याला ठाऊक आहेच . अशात आता नेटकऱ्यांनी अभिनेत्री राधिका आपटेची खिल्ली उडवण्यास सुरूवात केली आहे . राधिका आपटेचे खूप सारे मेमे तयार करण्यात आले आहेत . नेटफ्लिक्सवर लस्ट स्टोरीज , सेक्रेड गेम्स आणि घौल या तीन सीरिजमध्ये राधिका आपटेची भूमिका आहे . लस्ट स्टोरीजमध्ये कालंदी , सेक्रेड गेम्समध्ये अंजली माथुर आणि घौलमध्ये निदा रहिम अशी पात्रे साकारली आहेत . नेटफ्लिक्सच्या तीन वेब सीरिजमध्ये राधिका आपटे आहेच . त्यामुळे नेटफ्लिक्स म्हणजे राधिका आपटेच आहे असे समीकरण मानून सोशल मीडियावर राधिका आपटेची खिल्ली उडवली जाते आहे . संजू सिनेमाच्या पोस्टरमध्ये रणबीर कपूरच्या राधिका आपटेला दाखवण्यात आले आहे . तर काही जणांनी कार्बन कार्बन असे म्हणत राधिका आपटेचेच सगळे फोटो दाखवण्यात आले आहेत . त्यामुळे आता अनुष्का शर्मानंतर आता राधिका आपटेला ट्रोल केले जात आहे .


एकेकाळी मोबाईल विश्वात अधिराज्य गाजवणाऱ्या नोकियानं २०१७ मध्ये कमबॅक केलं . वर्षभरात नोकियानं वेगवेगळे फोन लाँच केले आणि या फोनला जगभरातून ग्राहकांचा तुफान प्रतिसाद मिळताना दिसत आहे . नुकताच एचएमडी ग्लोबल या कंपनीनं ‘नोकिया ६’ या फोनचं ४GB रॅम व्हेरिएंट लाँच केलं आहे . हा स्मार्टफोन केवळ फ्लिपकार्टवर विक्रीसाठी उपलब्ध असेल . गेल्यावर्षी नोकियानं ‘नोकिया ६’ लाँच केला होता त्यावेळी हा फोन अॅमेझॉनवर विक्रीसाठी उपलब्ध होता . पण , नोकियाच्या नव्या ४ जीबी व्हेरिएंटची विक्री मात्र फ्लिपकार्टवर होणार आहे . जुन्या ‘नोकिया ६’ पेक्षा याची किंमत अधिक असणार आहे . २० फेब्रुवारीपासून हा फोन विक्रीसाठी उपलब्ध होईल . भारतीय बाजारपेठेत याची किंमत १६ हजार ९९९ रुपये असेल . गेल्यावर्षी नोकियानं ३GB रॅम असलेला व्हेरिएंट लाँच केला होता . याची किंमत १४ हजार ९९९ रुपये होती . ज्यांच्याकडे नोकियाचं जुनं व्हेरिएंट आहे त्यांच्यासाठी कॅशबॅक ऑफरही नोकियानं देऊ केली आहे . नोकिया ६ चे फीचर्स ५ . ५ इंचाचा एचडी डिस्प्ले क्वालकॉम स्नॅपड्रॅगन ४३० प्रोसेसर ४ जीबी रॅम ६४ जीबी स्टोअरेज १६ मेगापिक्सेल रिअर कॅमेरा ८ मेगापिक्सेल फ्रंट कॅमेरा


नवी दिल्ली : प्रो कबड्डीचा पाचवा मोसम अर्ध्याहून जास्त झाला आहे . आता सहाव्या मोसमाबाबतचा प्राथमिक विचार सुरू झाला आहे . ही स्पर्धा याच सुमारास म्हणजेच पावसाळ्याच्या उत्तरार्धात सुरू करण्याचा विचार असला तरी ऑगस्टच्या उत्तरार्धात होणाऱ्या आशियाई क्रीडा स्पर्धा प्रो कबड्डीचा आगामी मोसम घेण्याबाबत प्रश्न निर्माण करीत आहेत . प्रो कबड्डीच्या पाचवा मोसमाची 28 ऑक्टोबरला सांगता होईल . त्यानंतर देशांतर्गत कबड्डी स्पर्धांचा मोसम सुरू होईल . राष्ट्रीय वरिष्ठ स्पर्धेची सांगता जानेवारीत होणार आहे . प्रो कबड्डी स्पर्धेचा तीन महिन्यांचा मोसम आहे . या परिस्थितीत जानेवारीत ही स्पर्धा सुरू होण्याची शक्यता कमी आहे . एप्रिल - मेमध्ये आयपीएल होईल , त्यामुळे ' आयपीएल ' शी स्पर्धा करण्याचे धाडस प्रो - कबड्डी करेल असे वाटत नाही . कारण , या दोन्हीच्या प्रसारणाचे हक्क स्टार स्पोर्टस्कडे आहेत . भारतात जास्त टीआरपी देणाऱ्या लीग एकाचवेळी होण्याची शक्यता कमी आहे . आयपीएल संपल्यानंतर लगेच प्रो कबड्डी स्पर्धा घेण्यात अडचण आहे . आशियाई क्रीडा स्पर्धा 18 ऑगस्ट ते 2 सप्टेंबरदरम्यान आहे . या स्पर्धेतील कबड्डी लढतींचा कार्यक्रम अद्याप जाहीर झालेला नाही . तो कार्यक्रम जाहीर झाल्यावरच ' प्रो ' चा कार्यक्रम आखला जाऊ शकेल . काही वर्षांपूर्वी दक्षिण आशियाई स्पर्धेसाठी भारतीय खेळाडूंना सोडले होते . मात्र , या वेळी आशियाई क्रीडा स्पर्धा असल्याने इराण , कोरिया , जपान अशा सर्वाच खेळाडूंना सोडावे लागेल . कबड्डी अभ्यासक एशियाडमधील कबड्डीचा कार्यक्रम तयार झाल्यावर त्यास अनुसरून प्रो कबड्डी लीगला ब्रेक देता येईल . तसेच , पुढील मोसम 2018 - 19 असा करता येऊ शकतो असे सुचवत आहेत . विश्वकरंडक स्पर्धेचाही प्रश्न दोन वर्षांपूर्वी अहमदाबादला विश्वकरंडक कबड्डी स्पर्धा झाली होती , त्या वेळी विश्वकरंडक स्पर्धा दर दोन वर्षांनी घेण्याचे ठरले होते . आता नव्या वर्षात प्रो कबड्डीबरोबर विश्वकरंडक कबड्डी स्पर्धेच्याही आयोजनाचा प्रश्न आहे . आयपीएल तसेच एशियाडच्या दरम्यान विश्वकरंडक कबड्डी स्पर्धा होऊ शकेल ; पण आशियातील इराण , कोरिया , जपानसारखे संघ एशियाडला जास्त महत्त्व देतात , हे लक्षात घ्यायला हवे , असेही पदाधिकारी सांगतात .


कुलदीप यादवचे ८८ धावांत ६ बळी ; अभिनव मुकुंद सामनावीर फक्त अध्र्या तासात इंडिया रेडने इंडिया ग्रीनचे शेपूट गुंडाळून दुलीप करंडक क्रिकेट स्पध्रेच्या सलामीच्या लढतीत २१९ धावांनी विजय मिळवला . दीडशतकी खेळी उभारणाऱ्या अभिनव मुकुंदला सामनावीर पुरस्काराने गौरवण्यात आले . इंडिया ग्रीन संघाने ७ बाद २१७ धावांवर आपला दुसरा डाव पुढे सुरू केला . मात्र ५६ . २ षटकांत २७७ धावांवर त्यांचा डाव आटोपला . कर्णधार सुरेश रैनाने ९० धावांची झुंजार खेळी साकारली . रैनाने १०१ चेंडूंत ११ चौकार आणि ३ षटकारांसह ही खेळी साकारली ; परंतु ४९७ धावांचे लक्ष्य गाठणे कठीण असल्याचे तिसऱ्या दिवसअखेरच स्पष्ट झाले होते . ‘चायनामॅन’ गोलंदाज कुलदीप यादवने कारकीर्दीतील सर्वोत्तम कामगिरी करताना ८८ धावांत ६ बळी मिळवले . या मनगटी फिरकी गोलंदाजाने दोन्ही डावांत मिळवून १२० धावांत ९ बळी घेतले . प्रकाशझोतात झालेल्या या सामन्यातील अखेरच्या दिवशी दुपारी १० . २ षटकांतच निकाल लागला . अशोक दिंडा नथ्थू सिंगच्या उसळणाऱ्या चेंडूवर मिड - ऑनला झेल देऊन माघारी परतला . त्यानंतर कुलदीपने शतकाकडे कूच करणाऱ्या रैनाला तंबूची वाट दाखवली . मग प्रग्यान ओझा जेमतेम ७ धावा काढून बाद झाला आणि इंडिया ग्रीनचा डाव संपुष्टात आला . संक्षिप्त धावफलक


आपीएलच्या ११ व्या मोसमातील किंग्ज इलेव्हन पंजाब आणि दिल्ली डेअरडेव्हिल्स या संघांमध्ये झालेल्या दुसऱ्या समान्यात पंजाबच्या संघाकडून ओपनिंगला आलेल्या लोकेश राहुलने दिल्ली डेअरडेव्हिल्सच्या विरोधात आपल्या संघाला धडाकेबाज सुरुवात करुन दिली . याचबरोबर त्याने आयपीएलच्या इतिहासातील सर्वांत वेगवान अर्धशतकाचा विक्रमही आपल्या नावावर केला आहे . राहुलने १४ चेंडूंमध्ये अर्धशतक ठोकले . याद्वारे त्याने युसूफ पठाण आणि सुनील नारायण यांचा विक्रमही तोडला . या दोघांनी १५ चेंडूंमध्ये अर्धशतके ठोकली आहेत . लोकेश राहुलने आपल्या खेळीमध्ये १६ चेंडूत ६ चौकार आणि ४ षटकांरांच्या मदतीने ५१ धावा केल्या . त्याने ट्रेंट बोल्टच्या षटकात एक षटकार आणि दोन चौकार लगावले . त्यानंतर शमीच्या षटकातील ३ चेंडू तो खेळला . यामध्ये त्याने १ षटकार आणि १ चौकार मारून १ धाव घेतली . त्यानंतर आलेल्या अमित मिश्राच्या षटकात त्याने २ षटकार आणि ३ चौकार लगावले . पठाणने २०१४मध्ये कोलकाता नाइट रायडर्सकडून खेळताना सनराइजर्स हैदराबाद या संघाविरोधात सर्वात वेगवान अर्धशतक लागावले होते . त्यानंतर २०१७ मध्ये सुनीलने कोलकाताकडून खेळताना बंगळुरुच्या संघोविरोधात ५० धावा केल्या होत्या . त्यानतंर सुरेश रैना ( १६ चेंडू ) , ख्रिस गेल ( १७ ) , अॅडम गिलख्रिस्ट ( १७ ) , ख्रिस मोरिस ( १७ ) , पोलार्ड ( १७ ) , ख्रिस लिन ( १९ ) , डेव्हिड मिलर ( १९ ) , रॉबिन उथप्पा ( १९ ) , आंद्रे रसेल ( १९ ) यांनी अर्धशतके लगावली आहेत . टी - २० क्रिकेटबाबत सांगायचे झाल्यास सर्वांत वेगवान अर्धशतक युवराज सिंहने १२ चेंडूत लगावले होते . राहुलचे आजचे अर्धशतक हे आजवरचे तिसरे सर्वात वेगवान अर्धशतक आहे . त्याच्यापुढे युवराज ( १२ चेंडू ) , ख्रिस गेल ( १२ ) आणि इंग्लंडचा खेळाडू मार्क ट्रेस्कोथिक ( १३ चेंडू ) हे आहेत .


विविध पुरस्कार सोहळ्यांमध्ये कलाकारांच्या हजेरीसोबतच आणखी एका गोष्टीकडे सर्वांचं लक्ष लागलं असतं ते म्हणजे त्या कार्यक्रमाचं सूत्रसंचालन . त्यातही ‘आयफा’ आणि ‘फिल्मफेअर’ या पुरस्कार सोहळ्यांचा प्रश्न असेल तर सूत्रसंचालनाची जबाबदारी म्हणजे जणू एक शिवधनुष्यच . हे शिवधनुष्य पेलण्यासाठी टेलिव्हिजन विश्वातील काही कलाकारांचं नावही आघाडीवर आहे . करणने आयफा पुरस्कार सोहळ्याचा ग्रीन कार्पेटच्या कार्यक्रमाचं सूत्रसंचालनही पार पाडलं आहे . त्याविषयीच त्याने सुरेख अनुभवही शेअर केला आहे . त्यासोबतच त्याने यंदाच्या आयफा पुरस्कारांबद्दलही उत्सुकता व्यक्त केलीये . ‘ज्यावेळी रेड कार्पेटवर कलाकारांसोबत संवाद साधण्याची वेळ येते तेव्हा तुम्ही उत्स्फूर्तपणे त्या प्रसंगाला सामोरं गेलं पाहिजे . समोरच्या व्यक्तीला तुमचे प्रश्न कळले पाहिजेत . मुख्य म्हणजे बऱ्याच कलाकारांना मी वैयक्तिकपणे ओळखतो त्यामुळे त्यांच्यासोबत संवाद साधण्यात मला कोणतीही अडचण येत नाही’ , असं करण म्हणाला . त्यावेळी या शैलीमध्ये तो कोणत्या कलाकारांपासून प्रेरणा घेतो असं विचारलं असता मी ‘शाहिद कपूर , शाहरुख खान आणि सैफ अली खान या कलाकारांच्या सूत्रसंचालन शैलीला फॉलो करतो’ , असं करणने स्पष्ट केलं . यंदाच्या आयफा सोहळ्यासाठी करणने त्याची उत्सुकताही व्यक्त केली आहे . वाचा : ‘या’ अभिनेत्याची मुलगी शाहिद कपूरला मानत होती पती सोहळ्याविषयी सांगताना करण म्हणाला , ‘न्यूयॉर्कला जाणं माझ्यासाठी नेहमी आनंददायी ठरलं आहे . मी नुकताच तिथे जाऊन आलो . यंदाचं आयफासोबतचं हे माझं दुसरं वर्ष आहे . काही वर्षांपूर्वी मकाऊ येथे पार पडलेल्या आयफा सोहळ्यासाठीसुद्धा मी गेलो होतो . ’ करण वाहीच्या सूत्रसंचालनाच्या शैलीमुळेही अनेकांनी त्याचा पसंती दिली आहे . आजवरच्या कारकिर्दीत त्याने ‘इंडियन आयडॉल’ , ‘नच बलिये’ आणि ‘डान्स इंडिया डान्स’ या कार्यक्रमाच्या सूत्रसंचालनाची धूरासुद्धा करणने सांभाळली होती . विविध विषय आणि ते हाताळण्याची त्याची खुमासदार शैली या मुख्य घटकांच्या जोरावर त्याने प्रेक्षकांची मनं जिंकली आहेत . या खुमासदार शैलीचं सर्व श्रेय तो काही बॉलिवूड कलाकारांना देत आहे . वाचा : अबब ! इतक्या संपत्तीच्या मालकीण आहेत रेखा


नव्याने सुरुवात करण्यासाठी ऑस्ट्रेलिया उत्सुक ; आजपासून मालिकेला सुरुवात भारताने एकदिवसीय मालिका ४ - १ अशी सहजपणे खिशात टाकली . पण ऑस्ट्रेलियाविरुद्धच्या ट्वेन्टी - २० मालिकेला आजपासून सुरुवात होत असून भारताला यावेळी नव्याने सुरुवात करावी लागेल . दुसरीकडे ऑस्ट्रेलियाला एकदिवसीय मालिकेतील पराभव विसरावा लागेल आणि पाटी कोरी करून पुन्हा एकदा भारताशी दोन हात करण्यासाठी सज्ज व्हावे लागेल . भारत आणि ऑस्ट्रेलिया यांच्यातील पहिला ट्वेन्टी - २० सामना शुक्रवारी झारखंड क्रिकेट असोसिएशनच्या स्टेडियममध्ये रंगणार आहे . विराट कोहलीच्या नेतृत्वाखालील भारतीय संघ ट्वेन्टी - २० मालिकेच्या आव्हानासाठी सज्ज झाला आहे . आपल्या घरच्या मैदानात महेंद्रसिंग धोनी काय चमक दाखवतो , याची चाहते वाट पाहत असतील . या संघात शिखर धवन , दिनेश कार्तिक आणि आशीष नेहरा यांचे पुनरागमन झाले आहे . ३८ वर्षीय आशीष नेहराला संघात पुन्हा स्थान दिल्याबद्दल अनेकांनी भुवया उंचावल्या असल्या तरी त्याने २६ सामन्यांमध्ये ३४ बळी मिळवले आहेत . या आकडेवारीनुसार त्याची निवड योग्य असल्याचे समजले जात असले तरी तो मैदानात कशी कामगिरी करतो , याकडे साऱ्यांचे लक्ष असेल . नेहराला यावेळी युवा वेगवान गोलंदाज जसप्रीत बुमराहची साथ मिळू शकेल . कुलदीप यादव आणि युजवेंद्र चहल यांनी एकदिवसीय मालिकेत आपली निवड सार्थ ठरवली होती , त्यांच्याकडून सातत्यपूर्ण कामगिरीची अपेक्षा संघाला असेल . धवन रोहितच्या साथीने भारताच्या फलंदाजीचे सारथ्य करेल . बऱ्याच कालावधीनंतर तो भारतीय संघात आल्यावर कशी कामगिरी करतो , हे पाहावे लागेल . हार्दिक पंडय़ाने एकदिवसीय मालिका गाजवली होती . मालिकावीराचा पुरस्कारही त्याने पटकावला होता . त्यामुळे ट्वेन्टी - २० सामन्यामध्ये तो आपली कमाल दाखवतो का , याची उत्सुकता असेल . ऑस्ट्रेलियाच्या संघात काही बदल झाले असले तरी कर्णधार स्टीव्हन स्मिथ , डेव्हिड वॉर्नर , अॅरोन फिंच , ग्लेन मॅक्सवेल हे धडाकेबाज फलंदाजीसाठी प्रसिद्ध आहेत . फिंच , वॉर्नर आणि स्मिथ यांनी एकदिवसीय मालिकेत बऱ्यापैकी कामगिरी केली होती . पण त्यांना फलंदाजीत सातत्य राखता आले नव्हते . मॅक्सवेलच्या बॅटला गंज चढलाय की काय , असे वाटू लागले आहे . वेगवान गोलंदाज नॅथन कोल्टर - नाइलने एकदिवसीय मालिकेत चांगली कामगिरी केली होती . पण त्याला सुयोग्य साथ मिळाली नव्हती . नॅथनला जर यावेळी दुसऱ्या टोकाकडून अपेक्षित साथ मिळाली तर तो भारताच्या धावसंख्येला वेसण घालण्याचे काम चोखपणे करू शकतो . पावसामुळे भारताचा सराव रद्द पावसामुळे ऑस्ट्रेलियाविरुद्धच्या पहिल्या ट्वेन्टी - २० सामन्याचा सराव भारताला रद्द करावा लागला . ‘‘आम्ही येथे दाखल झालो तेव्हापासून पाऊस सुरू झाला . त्यामुळे आम्हाला सराव करता आला नाही , त्याबरोबर रणनीतीही आखता आली नाही . एकदा सराव केला की आम्हाला वातावरण आणि खेळपट्टीचा अंदाज येईल , ’’ असे भारताचा वेगवान गोलंदाज जसप्रीत बुमराहने सांगितले . संघ भारत : विराट कोहली ( कर्णधार ) , रोहित शर्मा , शिखर धवन , लोकेश राहुल , मनीष पांडे , केदार जाधव , दिनेश कार्तिक , हार्दिक पांडय़ा , महेंद्रसिंग धोनी , भुवनेश्वर कुमार , जसप्रीत बुमराह , आशीष नेहरा , कुलदीप यादव , युजवेंद्र चहल , अक्षर पटेल . ऑस्ट्रेलिया : स्टीव स्मिथ ( कर्णधार ) , डेव्हिड वॉर्नर , जेसन बेहरेन्डॉर्फ , डॅन ख्रिस्तियन , नॅथन कोल्टर नाइल , पॅट कमिन्स , अॅरोन िफच , ट्रेव्हिस हेड , मोइसेस हेन्रिक्स , ग्लेन मॅक्सवेल , टीम पेन , केन रिचर्डसन , अॅडम झम्पा . सामन्याची वेळ : संध्याकाळी ७ वाजल्यापासून थेट प्रक्षेपण : स्टार स्पोर्ट्स वाहिनी .


भारताच्या साईना नेहवाल हिने मकाव ओपन स्पर्धेच्या दुसऱ्या फेरीत प्रवेश केला . पुनरागमनानंतर साईनाची ही तिसरी स्पर्धा असून , पहिल्याच फेरीतील विजयासाठी तिला इंडोनेशियाच्या हना रमादिनीचा कडा प्रतिकार सहन करावा लागला . साईनाने एक तासाच्या लढतीत २१ - २३ , २१ - १४ , २१ - १८ असा विजय मिळविला . पुरुष एकेरीत बी . साईप्रणित याने चीनच्या सुन फेक्झिआंग याचा ४० मिनिटांत २१ - १२ , २१ - १५ असा पराभव केला . पी . कश्यपनेदेखील दुसरी फेरी गाठताना तैवानच्या चून वेई चेन याचा २१ - १९ , २१ - ८ असा पराभव केला . पुरुष एकेरीत समीर वर्माला मात्र पराभवाचा सामना करावा लागला . गेल्याच आठवड्यात त्याने हाँगकाँग स्पर्धेची अंतिम फेरी गाठली होती . मात्र , येथे त्याला पहिल्याच फेरीत इंडोनेशियाच्या महमंद बायू पांगीत्सु याच्याकडून १८ - २१ , १३ - २१ असा पराभव पत्करावा लागला . पुरुष दुहेरीत मनु अत्री - बी सुमीथ रेड्डी याने विजयी सुरवात करताना हाँगकाँगच्या चॅन अलन यून लुंग - ली कुएन हॉन जोडीचे आव्हान २१ - ११ , १७ - २१ , २१ - ९ असे संपुष्टात आणले . साईनाला आज पहिल्या गेममध्ये बरोबरीची कोंडी फोडण्यात अपयश आले . निर्णायक क्षणी तिने मॅचपॉइंटची संधी आणि नंतर गेमही गमावली . नंतरच्या दोन गेममध्ये साईनाने तिला संधीही दिली नाही . दोन्ही गेम सुरवातीला बरोबरीतच होते . पहिल्या गेममध्ये झालेल्या चुका टाळत साईनाने आपल्या जोरकस फटक्यांनी हनाला निष्प्रभ केले .


२०१२ मध्ये जगभरातील आठ लाख जणांना कर्करोग असल्याचे स्पष्ट झाले होते . त्यामागे मधुमेह आणि लठ्ठपणा हेच प्रमुख कारण असल्याचे नुकत्याच करण्यात आलेल्या संशोधनात स्पष्ट झाले आहे . लठ्ठपणा आणि मधुमेह असलेल्या ४० टक्के पुरुषांना यकृताचा कर्करोग होत असल्याचे स्पष्ट झाले आहे , तर महिलांना गर्भाशयाचा कर्करोग होत असल्याचे या संशोधनात स्पष्ट झाले आहे . स्तनांच्या कर्करोगाचे प्रमाणही असल्याचे संशोधकांनी सांगितले . लठ्ठपणा आणि कर्करोग यांच्यातील संबंध काही वेळा असल्याचे स्पष्ट झाले आहे . त्याचप्रमाणे मधुमेह आणि कर्करोगाचा संबंध नुकताच समोर आला आहे , असे ब्रिटनमधील इम्पेरिअल महाविद्यालयातील जोनाथन पिअर्सन - स्टटार्ड यांनी सांगितले . मधुमेह आणि लठ्ठपणा यामुळे विविध प्रकारे कर्करोगाचा धोका संभवतो . जगभरात ही समस्या भीषण झाल्याचेही या संशोधनाचे प्रमुख पिअर्सन - स्टटार्ड यांनी सांगितले . हे संशोधन नुकतेच ‘द लँकेट डायबेटिक अँड एन्डोक्रिनोलॉजी’ या मासिकात प्रसिद्ध झाले आहे . मागील चार दशकांपासून ही परिस्थिती अधिक भीषण झाली असल्याचे या संशोधनात मांडण्यात आले आहे . १९८० ते २००२ या कालावधीत कर्करुग्णांमध्ये आठ लाख जणांची भर पडली . त्यातील लठ्ठपणामुळे कर्करोग झालेल्यांची संख्या ३० टक्के होती . सध्याच्या परिस्थिती पुरुषांमध्ये कर्करोगवाढीचे प्रमाण ३० टक्के , तर महिलांमध्ये हेच प्रमाण २० टक्के असल्याचे संशोधकांनी सांगितले . धूम्रपानामुळेच कर्करोगाचा धोका अधिक असल्याचे संशोधकांनी स्पष्ट केले .


भारत विरुद्ध दक्षिण आफ्रिका यांच्यातल्या पहिल्या कसोटीला अवघे दोन दिवस शिल्लक राहिलेले असताना , दक्षिण आफ्रिकेच्या गोटात चिंतेच वातावरण आहे . दक्षिण आफ्रिकेच्या गोलंदाजीचं प्रमुख अस्त्र मानला जाणाऱ्या डेल स्टेनच्या सहभागावर प्रश्नचिन्ह निर्माण झालेलं आहे . दुखापतीमधून सावरलेल्या डेल स्टेनची भारताविरुद्ध कसोटी मालिकेत निवड करण्यात आली आहे , मात्र स्टेन अजुनही दुखापतीमधून सावरला नसल्यामुळे आफ्रिकेच्या संघ व्यवस्थापनाने स्टेनच्या सहभागावर अंतिम निर्णय घेतला नाहीये . अवश्य वाचा – दक्षिण आफ्रिकेची ‘स्टेन’गन परतली , भारताविरुद्ध पहिल्या कसोटीसाठी संघ जाहीर “डेल स्टेन हा सध्या तंदुरुस्त आहे . मात्र पहिल्या कसोटीत त्याला संघात स्थान मिळेल की नाही याबद्द मी साशंक आहे . खेळपट्टी आणि वातावरण पाहता स्टेनची दुखापत पुन्हा बळावण्याची शक्यता आहे . त्यामुळे अंतिम संघ निवडताना आम्हाला इतर पर्यायांचा विचार करावा लागणार आहे . ” दक्षिण आफ्रिकेचे प्रशिक्षक ओटीस गिब्सन यांनी ही माहिती दिली आहे . अवश्य वाचा – दक्षिण आफ्रिकेतला दुष्काळ भारतीय संघाच्या पथ्यावर ? ? खांद्यावर झालेल्या शस्त्रक्रियेमुळे गेलं वर्षभर डेल स्टेन दक्षिण आफ्रिकेच्या संघाबाहेर होता . त्यामुळे स्टेनला संघात खेळवण्याचा निर्णय हा वेळ बघून घेण्यात येईल . केप टाऊनची खेळपट्टी ही जलदगती गोलंदाजांना मदत करणारी आहे , त्यामुळे एक अधिकचा गोलंदाज खेळवण्याची रणनिती ठरल्यास स्टेनला संघात जागा मिळू शकेल असंही गिब्सन म्हणाले .


कलाविश्व आणि हिंदी चित्रपटसृष्टीत महत्त्वपूर्ण योगदान देणारे अभिनेते शशी कपूर यांचे सोमवारी प्रदीर्घ आजारामुळे निधन झाले . वयाच्या ७९ व्या वर्षी त्यांनी अखेरचा श्वास घेतला . बॉलिवूडमधील या अभिनेत्याच्या निधनाने केवळ चित्रपटसृष्टीतच नाही तर राजकीय क्षेत्रातही शोककळा पसरली . पंतप्रधान नरेंद्र मोदींपासून अनेक नेत्यांनी त्यांच्या निधनाबद्दल दुःख व्यक्त केले . काँग्रेस अध्यक्ष सोनिया गांधी यांनीही दुःख व्यक्त करत शशी हे एक अद्वितीय अभिनेते होते असे म्हटले . तसेच , त्यांनी राष्ट्रीय आणि आंतरराष्ट्रीय स्तरावर समांतर चित्रपटांमध्ये यशस्वी योगदान दिल्याचेही त्यांनी म्हटले . सोनिया यांनी १९६६ मध्ये आलेला शशी कपूर यांचा पहिलाच चित्रपट ‘शेक्सपियरवाला’ही पाहिला होता . वाचा : पाकिस्तानमध्येही शशी कपूर यांना वाहिली श्रद्धांजली सोनिया यांनी कपूर कुटुंबाला पत्र लिहून त्यांच्या भावनांना वाट दिली . यावेळी त्यांनी त्यांचे पती राजीव गांधी यांच्या आठवणींनाही उजाळा दिला . त्यांनी लिहिलं की , ‘मला वाटतं १९६६ मध्ये मी इंग्लंडमध्ये होते . शशी यांचे अभिनय कौशल्य , त्यांचे सौंदर्य आणि विशेष म्हणजे राजीव मला तो चित्रपट बघण्यासाठी घेऊन गेले होते . त्यामुळे माझ्यासाठी हा अप्रतिम अनुभव होता . ’ शशी यांची मुलगी संजना कपूर यांना लिहिलेल्या पत्रात सोनिया म्हणाल्या की , ‘तुमचे वडील आकर्षक व्यक्तिमत्वाचे होते . लोकांच्या मनात त्यांचे स्थान कायम राहील . त्यांच्या निधनामुळे निर्माण झालेली पोकळी भरणं कठीण आहे . ’ याचसह त्यांनी शशी यांच्या आत्म्याला शांती मिळावी याकरिता प्रार्थनाही केली . वाचा : चीनमध्ये या मजेशीर नावाने प्रदर्शित होणार ‘बजरंगी भाईजान’ दिग्गज अभिनेते - निर्माता शशी कपूर यांच्या पार्थिवावर ५ डिसेंबर रोजी शासकीय इतमामात अंत्यसंस्कार करण्यात आले . त्यांच्या पार्थिवास तिरंग्यात गुंडाळण्यात आले होते . तसेच , बंदुकीतून आकाशात तीन फैरी झाडून त्यांना सलामी देण्यात आली . अमिताभ बच्चन , सलीम खान , शाहरुख खान , सलमान खान , आमिर खान , अनिल कपूर , ऋषी कपूर , रणधीर कपूर , संजय दत्त , रणबीर कपूर , नसिरुद्दीन शाह , नवाजुद्दीन सिद्दीकी , सुप्रिया पाठक , शक्ती कपूर आणि सुरेश ऑबेराय आदि कलाकार दिग्गज अभिनेत्याला अखेरचा निरोप देण्यासाठी पोहोचले होते .


गेल्या दहा वर्षात दोन व्यक्तींमधील संभाषणात मोठा फरक पडला आहे . याचे मुख्य कारण म्हणजे थेट संभाषणाची जागा व्हर्च्युअल संभाषणाने घेतली आहे . नव्या सोशल नेटवर्किंग वेबसाईटचा वापर मोठ्या प्रमाणात वाढला असल्याने या माध्यमामधून होणारे संभाषण जरी जलद प्रकारचे असले तरीही यामध्ये तितकेच संभाव्य धोकेही आहेत . या नव्या माध्यमांचा वापराने तुमच्या वैयक्तिक आयुष्यात प्रचंड उलथापालथ होऊ शकते . त्यामुळे त्याचा वापर करताना काही बाबतीत खबरदारी घ्यायलाच हवी . १ . फेसबुक , मायस्पेससारखे नवी सोशल माध्यमे तुम्ही वापरत असाल तर जुन्या मित्र - मैत्रीणींशी संपर्क कऱण्यासाठी त्याचा वापर होऊ शकतो . फेसबुकसारख्या सोशल नेटवर्किंग साईटचा वापर बऱ्याचदा नवे मित्र मैत्रिणी बनवण्यासाठी होताना दिसतो . पण यासारख्या फ्रेंडींग वेबसाईटचा वापर करून तुम्ही चटकन एखाद्याला मित्र किंवा मैत्रीण बनवाल खरे , पण त्यामुळे कदाचित तुम्हाला पुढे धोका निर्माण होऊ शकतो . २ . एकटेपणा घालवण्यासाठी सोशल नेटवर्किंग वेबसाईटचा वापर करणे टाळा , कारण तुम्ही एका अनोळखी व्यक्तीसोबत भावनेने गुंतून जाण्याची शक्यता जास्त असते . त्याचा भविष्यात मानसिक आणि भावनिक त्रास होऊ शकतो . ३ . सोशल नेटवर्किंग वेबसाईटवर स्वतःची वैयक्तिक माहिती इतर लोकांना सांगताना काळजी घ्या . जसे मोबाईल नंबर , घराचा पत्ता , इत्यादी गोष्टी नोंदवू नका . ४ . सोशल नेटवर्किंग वेबसाईट वरून लोकांना भेटणे टाळा , समोरच्या व्यक्तीची योग्य ती ओळख पटली तरच त्याला भेटण्यास जाणे सुरक्षित आहे . ५ . Linkedin सारख्या सोशल बिझनेस नेटवर्किंग वेबसाईट वरून नोकरी साठी प्रयत्न करत असाल तर त्यातील एखाद्या कंपनीची माहिती खरी आहे की नाही ते तपासून पाहा . त्या कंपनीचे मुख्य कार्यालय तुमच्या आसपास असेल तर एकदा प्रत्यक्ष भेट देऊन या . ६ . जो मोबाईल क्रमांक तुमच्या बँक खात्याशी जोडला गेला असेल तो इतर कंपन्यांना देऊ नका . whatsapp , paytm सारखी सोशल अॅप्लिकेशन्स वापरण्यासाठी एखादा वेगळा क्रमांक ठेवा . ७ . तुम्ही सोशल नेटवर्किंग साईट वर security चे ऑपशन्स नीट पाहून तुमची प्रोफाइल अनोळखी लोकांनी पाहण्यापासून थांबवू शकता . त्याचा योग्य तो वापर करा . स्वतःच्या फॅमिलीचे फोटो , लहान मुलांचे , मुलींचे फोटो टाकताना खबरदारी घ्या . त्याचा वापर इतर वाईट कामांसाठी केला जाऊ शकतो . ८ . घरातील लहान मुलांना या सोशल वेबसाईट वरून जितके लांब ठेवू शकाल तितके ठेवा . त्यांना आत्तापासूनच प्रत्यक्ष भेटून गप्पा मारण्यात , मैत्री म्हणजे नक्की काय , पुस्तके वाचण्यातील आनंद या सारख्या गोष्टीची सवय लावा आणि या सोशल नेटवर्किंग वेबसाईटचा वापर फक्त योग्य ती माहिती योग्य माणसापर्यंत योग्य पद्धतीने पोहचवण्यासाठीच करा . अवधूत नवले


अनेकदा ब्रेड उरतो . मग तो कोरडा खाणे जिवावर येते आणि तसाच टाकून देणेही . त्याचसाठी हा झटपट पदार्थ . साहित्य – उरलेला ब्रेड , रवा किंवा तांदूळाचे पीठ , आंबट दही , मीठ , कांदा , किसलेले गाजर , कोथिंबीर , मिरची . कृती – ब्रेडचा कोरडा भुगा होईपर्यंत तो मिक्सरमध्ये फिरवून घ्यावा . त्यामध्ये रवा किंवा तांदूळाचे पीठ यापैकी जे आवडत असेल ते घालावे . अर्थात हे पीठ किंवा रवा दोन्ही ब्रेडच्या चुऱ्याइतके न घालता त्याच्या अध्र्याने घालावे . या पिठात आंबट दही घालून ते साधारण दहा मिनिटे भिजवून ठेवावे . हे मिश्रण सरसरीत व्हायला हवे . कारण त्याचे उत्तप्पे घालायचे आहेत . या मिश्रणात बारीक चिरलेली कोथिंबीर , मिरची घालावे . बारीक चिरलेला कांदा आणि किसलेले गाजर घालावे . गाजर आवडत नसेल तर त्याऐवजी बारीक चिरलेली सिमला मिरची , कोबी , पालक अशा प्रकारची कोणतीही आवडती भाजी वापरता येईल . आता या मिश्रणाचे उत्तप्पे करावे . चटणी , सॉससोबत खायला द्यावे . उत्तप्प्यांऐवजी तुम्हाला याच मिश्रणाचे आप्पेही करता येतील .


Vivo कंपनीने आपला Vivo Z1 Lite हा स्मार्टफोन आज लाँच केला आहे . या नव्या फोनची विक्री सध्या Vivo कंपनीच्या अधिकृत वेबसाईटवर सुरू आहे . स्पीड आणि मल्टीटास्किंगसाठी आपल्या नव्या फोनमध्ये स्नॅपड्रैगन 626 प्रोसेसरचा वापर केला आहे . सध्या हा फोन फक्त चीनमध्ये लाँच करण्यात आला आहे . चीन मार्केटमध्ये Vivo Z1 Lite ची किंमत १०९८ चीनी युआन ( भारतीय रूपयात ११ , ४०० ) आहे . Vivo Z1 Lite हा फोन ऑरोरा पर्पल , ब्लॅक आणि लाल रंगामध्ये उपलबद्ध आहे . फोनमध्ये ड्युल सिमसह फिंगरप्रिंटची सुविधा आहे . तसेच कॅमेरा ड्युअल रिअर असणार आहे . स्पेसिफिकेशन्स ८ . १ अँड्रायड व्हर्जन ओएस स्किन डुअल - सिम ( नेनो ) ६ . २६ इंच फुल एचडी + ( 1080×2280 पिक्सल ) एलसीडी डिस्प्ले ४ जीबी रॅम ३२ जीबी स्टोरेज ( 256 जीबी पर्यंत वाढवू शकतो ) एलईडी फ्लॅश फ्रंट कॅमेरा १६मेगापिक्सल व्हिडीओ शूटसाठी कॅमेरामध्ये प्रोफेशनल मोड , पॅनोरमा , ब्यूटी , AR शूट , बॅकलाइट फोटो , ब्लर फोटो , स्लो मोशन , फिल्टर हे फिचर्स असणार . 4 जी वोल्ट वायफाय ब्लूटूथ जीपीएस 3 , 260 एमएएच बॅटरी एंबियंट लाइट सेंसर जायरोस्कोप


चांगल्या आरोग्यासाठी आहाराची काही पथ्ये पाळणे आवश्यक असतात . त्यासाठी नाश्ता राजासारखा करावा , दुपारचे जेवण राजकुमारासारखे आणि रात्रीचे जेवण गरीबासारखे करावे असं म्हणतात . भरपेट नाश्ता न केल्यास थोड्या थोड्या वेळाने भूक लागत राहते , पोटातून आवाज येतात आणि दिवसाची सुरुवात उत्साही होत नाही . त्यामुळेच दिवस चांगला जाण्यासाठी भरपेट नाश्ता करणे महत्त्वाचे असते . मात्र , अनेकांना त्याबद्दलची योग्य माहिती नसते . मात्र , नाश्त्यात काही पौष्टिक गोष्टींचा समावेश केल्यास तुम्हाला सारखी भूक लागणार नाही आणि तुमचे आरोग्यही चांगले राहील . दूध कोणताही नाश्ता दुधाशिवाय पूर्ण होत नाही , असे म्हटल्यास चुकीचे ठरणार नाही . गायीच्या दूधात मोठ्या प्रमाणात जीवनसत्व असतात . दूध आवडत नसल्यास ओट्स , कॅलोक्ससारखे पदार्थ दुधाबरोबर खाऊ शकता . सकाळी घाईत असल्यास आणि नाश्ता करायला जास्त वेळ नसल्यास काही फळांच्या फोडी आणि दूध घेतले तरी बराच काळ भूक लागत नाही . अंडी एक अंड हा संपूर्ण आहार आहे असे म्हटले जाते . अंडी हा प्रोटीनचा चांगला स्त्रोत आहे . नाश्त्याला अंड खाल्ल्याने दीर्घकाळ भूक लागत नाही . फक्त उकडलेलं अंड खाण्याऐवजी ते अधिक पौष्टीक आणि चविष्ट बनवण्यासाठी वेगवेगळ्या प्रकारच्या अंड्याचे पदार्थही नाश्त्याला खाता येतील . नाश्त्यामध्ये ब्रोकली , टोमॅटो आणि चीजसोबतच ऑम्लेच असेही कॉम्बिनेशन ट्राय करायला हरकत नाही . ओट्स किंवा ओटमील ओट्स किंवा ओटमील नाश्त्याला खाण्याचे फॅड आहे असे अनेकजण म्हणतात . मात्र , खरोखरच या पदार्थांपासून शरीरारला भरपूर फायबर मिळते . यामुळे हे खाल्ल्याने दीर्घकाळ भूक लागत नाही . ओटमील लोह , मॅग्नेशियम आणि ब जीवनसत्वाचा चांगला स्त्रोत आहे . फळांबरोबरच ओट्सचा नाश्त्यामध्ये समावेश करणे फायद्याचे असते . बदाम बदामामध्ये फायबर मोठ्या प्रमाणात असतात . सकाळी सकाळी बदाम खालल्याने दीर्घकाळ भूक लागत नाही . दिवसभरात १० ते १५ बदाम खाल्ल्याने वेळी - अवेळी भूक लागत नाही . नाश्त्यामध्ये बदामाचा समावेश करणे शक्य नसल्यास रात्रभर पाण्यात भिजवून सकाळी दूधासोबत बदमाचे सेवन केले तरी सतत भूक लागत नाही . ज्यूस नाश्त्यामध्ये भाज्यांचा आणि फळांच्या रसाचा समावेश करावा . सकाळी भाज्या आणि फळांचा रस प्यायल्याने दिवसाची सुरुवात करण्यासाठी आवश्यक असणारी पोषक तत्वे मिळतात . साखरयुक्त रसापेक्षा मिल्कशेकला प्राधान्य देणे फायद्याचे ठरते . दही दह्यामध्ये कॅल्शियमसोबतच प्रोटीन्सही मोठ्या प्रमाणात असतात . फक्त दही आवडत नसल्यास त्यामध्ये फळांचे तुकडे टाकून हे चविष्ट दही नाश्त्याला खात येईल . दह्यात ड्रायफ्रूट्स टाकून खाल्ले तरी ते चवीला छान लागते शिवाय ते आरोग्यासाठीही फायद्याचे असते . सफरचंद ‘ईट अॅपल अ डे कीप डॉक्टर अवे ‘ अशी इंग्रजीमध्ये एक म्हण आहे . नाश्त्याला सफरचंद खाणे आरोग्यासाठी फायद्याचे असते . सफरचंदामध्ये फायबर असतात . नाश्त्याला फायबरयुक्त पदार्थ खालल्यास दीर्घकाळ भूक लागत नाही . नुसतं सफरचंद खाण्याऐवजी पीनट बटर किंवा इतर पदार्थ लावून थोड्या हटके पद्धतीने सफरचंद पोटात ढकलणे चवीच्यादृष्टीने आणि पोटासाठी फायद्याचे ठरते . पीनट बटर अनेकजण नाश्त्याला ब्रेड - बटर खातात . मात्र , साध्या बटर ऐवजी पीनट बटर खाल्ल्यास ते जास्त फायद्याचे असते . दोन चमचे पीनट बटरमधून आठ ग्रॅम प्रोटीन मिळते . या दोन चमचे बटरमध्ये १९० कॅलरी असतात . शुगरलेस पीनट बटर होलग्रेन ब्रेड , ब्राऊन ब्रेड किंवा ओटमीलसोबत खाणे आरोग्यासाठी फायद्याचे तर असते . त्यामुळे बराच काळ भूकही लागत नाही . पनीर पनीर हा कॅल्शियमचा चांगला स्त्रोत आहे . कॅल्शियमशिवाय पनीरमध्ये प्रोटिन्सचे प्रमाणही जास्त असते . अर्धा कप पनीरमधून ९० कॅलरी शरीरात जातात . पनीरमधील केसिन नावाच्या प्रोटिनचे लवकर विघटन होत नाही त्यामुळे नाश्त्याला पनीर खालल्याने दीर्घकाळ भूक लागत नाही . सुकामेवा सुकामेवा हा आरोग्यासाठी खूपच फायदेशीर असतो . सुकामेव्यातील सर्वच घटक हे प्रोटीन आणि फायबरयुक्त असतात . अक्रोड , मनुके , बदाम , पिस्ता , शेंगदाणे , काजू नाश्त्यात खाल्ल्यास फायदा होतो .


साईना नेहवालने थायलंड ओपन बॅडमिंटन स्पर्धेत विजयी सलामी दिली . द्वितीय मानांकन असलेल्या साईनाने स्लोव्हाकियाच्या मार्टिना रेपीस्कावर २१ - ५ , २१ - १० अशी मात केली . साईनाने २५ मिनिटांतच सामना खिशात टाकला . बी . साईप्रणित आणि सौरभ वर्मा यांनी तिसरी फेरी गाठली . तिसरे मानांकन असलेल्या साईप्रणितने मलेशियाच्या आर . साथैष्ठारन याला २१ - १५स २१ - १३ असे हरविले . आधीच्या फेरीत त्याचा इंडोनेशियन प्रतिस्पर्धी नॅथानीएल एर्नेस्टान सुलीस्त्यो याला दुखापतीमुळे माघार घ्यावी लागली होती . त्या वेळी साईप्रणित २१ - १० , १८ - ९ असा आघाडीवर होता . सौरभने आनंद पवारचे आव्हान २१ - १७ , २० - २२ , २१ - १४ असे परतावून लावले . सौरभला १२वे मानांकन आहे . पहिल्या फेरीत त्याने इंडोनेशियाच्या हॉवर्ड ख्रिस्तेव्हेन याला २१ - १५ , २१ - १३ असे हरविले होते . आनंदने पहिल्या फेरीत हाँगकाँगच्या चॅन यिन चॅकला २२ - २० , २१ - १२ असे हरविले होते . महिला एकेरीस साईउत्तेजिता राव हिने झुंजार विजय मिळविला . इंडोनेशियाच्या जेसिका मुल्जाती हिला तिने पहिल्या फेरीत १३ - २१ , २४ - २२ , २७ - २५ असे हरविले . पी . कश्यपला १२ तासांपेक्षा कमी वेळात दोन सामने खेळावे लागले . त्याने पहिल्या फेरीत स्लोव्हाकियाच्या मिलान द्रात्वाला २१ - ६ , २१ - १४ असे हरविले होते . दुसऱ्या फेरीत द्वितीय मानांकित जर्मनीच्या मार्क झ्वीब्लर याच्याकडून तो १४ - २१ , १८ - २१ असे हरला . राम पराभूत वि . तानिया ओक्तावियानी कुसुमाह - निसाक पुजी लेस्तारी १० - २१ , १८ - २१ . चॅलोम्पॉन चॅरोएनकितामोर्मन - चॅसीनी कोरेपॅप ( थायलंड ) १३ - २१ , १२ - २१ . फ्रान्सिस अल्विन - तरुण कोना पराभूत वि . याँग काई टेरी ही - किआन हिआन लोह ( सिंगापूर ) ९ - २१ , १८ - २१ . सुप्पान्यू अविहिंगसानोन ( थायलंड ) ९ - २१ , १८ - २१ . शुभंकर डे पराभूत वि . जॅरेन लिव ( मलेशिया ) २१ - १० , १५ - २१ , १९ - २१ .


‘ओल्ड मंक’ला प्रसिद्धीच्या शिखरावर पोहोचवणारे पद्मश्री ब्रिगेडिअर ( निवृत्त ) कपिल मोहन यांचे वयाच्या ८८ व्या वर्षी निधन झाले . गेल्या काही दिवसांपासून आजारी असलेल्या कपिल मोहन यांनी ६ जानेवारी रोजी गाझियाबाद येथे अंतिम श्वास घेतला . ‘ओल्ड मंक’ला जगभरात पोहचवणाऱ्या कपिल यांच्या निधनाबद्दल समाजमाध्यमांवर अनेकांनी दुःख व्यक्त केले आहे . भारतीयांच्या पसंतीस उतरलेली रम म्हणून ओल्ड मंक लोकप्रिय आहे . जाणून घ्या कपिल मोहन यांनी प्रसिद्धीच्या शिखरावर पोहचवलेल्या याच ‘ओल्ड मंक’बद्दलच्या काही गोष्टी १ ) ‘ओल्ड मंक’ ही रम भारतामध्ये १९५४ ला पहिल्यांदा बाजारात आली २ ) कमीत कमी सात वर्ष जूनी असते जर सुप्रीम आणि गोल्डन प्रकारातील ‘ओल्ड मंक’ १२ वर्ष जूनी असते ३ ) सुप्रीम ‘ओल्ड मंक’ ही मंकच्या आकारातील बाटलीमध्ये येते . ज्यामध्ये या मंकचे डोके म्हणजे बाटलीचे झाकण असते . ४ ) ‘ओल्ड मंक’ जगभरामध्ये विकली जात असली तरी त्यामधील अल्कोहोलचे प्रमाण वेगवेगळे असते . भारतामध्ये ४२ . ८ टक्के अल्कोहोल असणारी ‘ओल्ड मंक’ विकली जाते जर अमेरिकेत विकल्या जाणाऱ्या ‘ओल्ड मंक’मध्ये अल्कोहोलचे प्रमाण ४० टक्के इतके असते . ५ ) लष्करासाठी ५० टक्के अल्कोहोल असणारी ‘ओल्ड मंक’ बनवली जाते . ६ ) ‘ओल्ड मंक’ भारतामधील सर्वाधिक विकली जाणारी रम होती . मात्र २०१३मध्ये सुमारास मॅक्डॉल्ड्स नंबर वनने ओल्ड मंकला मागे टाकत देशातील सर्वाधिक खपाची रम झाली . ७ ) ‘ओल्ड मंक’ सहा वेगवगेळ्या प्रकारात भारतामध्ये उपलब्ध आहे . ९० एमएल , १८० एमएल , ३७५ एमएल , ५०० एमएल , ७५० एमएल आणि एक लिटर . ८ ) भारातातील गाझियाबादमध्ये तयार होणारी ‘ओल्ड मंक’ भारताबरोबरच परदेशातही मोठ्या प्रमाणात विकली जाते . रशिया , अमेरिका , ब्रिटन , जपान , दुबई , इस्टोनिया , फिनलॅण्ड , न्यूझीलंड , केनिया , झांबिया , कॅमेरून , सिंगापूर , मलेशिया आणि कॅनडामध्ये ‘ओल्ड मंक’ला मोठी मागणी आहे . ९ ) ‘ओल्ड मंक’ने अद्याप कधीही कोणत्याही प्रकारची जाहिरात केलेली नाही . त्यामुळे कंपनीचा जाहिरातीसाठी वेगळे बजेट नसते . बाकी रम विकणाऱ्या कंपन्या सोड्याच्या जाहिरातींच्या माध्यमातून ब्रॅण्डींग करताना ‘ओल्ड मंक’ केवळ शाब्दिक चर्चांमधून लोकांपर्यंत पोहचली आहे . १० ) भारतामध्ये ‘ओल्ड मंक’ वेगवेगळ्या गोष्टींबरोबर एकत्र करुन प्यायली जाते . पाणी , सोडा , सॉफ्ट ड्रिंक्सबरोबर ‘ओल्ड मंक’चे सेवन करणाऱ्यांचे प्रमाण सर्वाधिक आहे .


कोलेस्टेरॉलच्या चयापचयाची क्रिया नियंत्रित करण्याने स्वादुपिंडाच्या कर्करोगाची शक्यता कमी होते , असे वैज्ञानिकांनी प्रथमच दाखवून दिले आहे . स्वादुपिंडाच्या कर्करोग हा घातक असतो , पण आता त्याच्या उपचारात धमनीकाठिण्य रोधक औषधांचा वापर करता येणार आहे . धमनीकाठिण्यावर आधी विकसित केलेली औषधे ही स्वादुपिंडाच्या कर्करोगावर गुणकारी ठरणार आहेत . अमेरिकेतील परडय़ू विद्यापीठातील जी झिन यांनी सांगितले , की कोलेस्टेरॉलच्या चयापचयावर नियंत्रण मिळवले तर स्वादुपिंडाच्या कर्करोगाचा प्रसार रोखता येतो . धमनीकाठिण्यात धमन्यांच्या भित्तिकांवर कोलेस्टेरॉल व इतर पदार्थाचा थर बसून रक्तप्रवाह अडला जातो व त्यामुळे हृदयविकाराचा झटका येतो . संशोधकांच्या मते कोलेस्टेरॉल इस्टर हे संयुग स्वादुपिंडाचा कर्करोग असलेल्या व्यक्तींमध्ये साठत असल्याचे दिसून आले आहे , त्यामुळे कोलेस्टेरॉलचे इस्टरीफिकेशन व मेटॅस्टॅसिस यांचा संबंधही दिसून आला आहे . इस्टरीफि केशन ही अशी जैवरासायनिक क्रिया आहे , ज्यात कोलेस्टेरॉल हे पेशींमध्ये साठवले जाते व जादा कोलेस्टेरॉल हे कोलेस्टेरॉल इस्टरच्या मेद थेंबाच्या रूपात कर्करोगग्रस्त पेशीत साठवले जाते . त्यामुळे आता स्वादुपिंडाच्या कर्करोगावर नवीन औषधे तयार करता येतील . त्यात कोलेस्टेरॉल इस्टरीफिकेशन प्रक्रियेला दाबून टाकण्याची व्यवस्था केली जाईल , असे इंडियाना विद्यापीठातील जिंगवून झी यांनी सांगितले . मानवी स्वादुपिंडाच्या कर्करोगग्रस्त पेशीत कोलेस्टेरॉल इस्टरचे प्रमाण जास्त दिसून आले आहे . ते कमी केले तर कर्करोगग्रस्त पेशींची वाढ कमी होते , असे परडय़ू विद्यापीठाचे जुनजी ली यांनी म्हटले आहे . पेशीतील एका कोलेस्टेरॉल इस्टर थेंबाचे विश्लेषण रामन स्पेक्ट्रो मायक्रोस्कोपीच्या मदतीने करण्यात आले . त्यामुळे धमनीकाठिण्यावर वापरली जाणारी अॅवासिमीबीसारखी औषधे या कर्करोगावर वापरता येणार आहेत . स्वादुपिंडाचे निदान झाल्यानंतर काही महिन्यातच रुग्णाचा मृत्यू होतो , त्यामुळे हा घातक रोग आहे . कोलेस्टेरॉल इस्टरीफिकेशन हे अॅवासिमीबी या औषधाने रोखता येते . त्यामुळे एंडोप्लाझ्मिक रेटिक्युलम या प्रथिने व मेद संश्लेषण करणाऱ्या घटकाची हानी होते . त्यामुळे कर्करोगाच्या पेशी मरतात , असे ‘ऑन्कोजीन’ या नियतकालिकातील शोध निबंधात म्हटले आहे .


नियमितपणे चॉकलेट खाण्यामुळे आकलन करण्याची क्षमता आणि मानसिक आरोग्यामध्ये सुधारणा होते . तसेच वयस्क व्यक्तींची कमी होत चाललेली स्मृती यामुळे टिकून राहण्यास मदत होते , असे नव्या अभ्यासात आढळून आले आहे . इटलीच्या ला अॅक्विला विद्यापीठाच्या संशोधकांनी याबाबत संशोधन केले . कोको बीन हा फ्लॅनोल्सचा समृद्ध स्रोत आहे . हा एक नैसर्गिक संयुग असलेला आणि न्यूरोप्रोटेक्टिव्हचा प्रभाव आहे . संशोधकांनी कोको फ्लॅनोल्सचा वेगवेगळय़ा पातळय़ांवर अभ्यास केला . तसेच कोकाचा परिणाम या वेळी अभ्यासण्यात आला . यामध्ये कोको आरोग्यासाठी अतिशय फायदेशीर असल्याचे दिसून आले . कोको फ्लॅनोल्स घेतल्यानंतर स्मृती शक्तीमध्ये वाढ होत असल्याचे आणि दृश्य प्रतिमांमध्ये सुधारणा होत असल्याचे सहभागींनी सांगितले . महिलांनी कोको घेतल्यानंतर पूर्ण झोप घेतल्याने त्यांच्या बौद्धिक क्षमतेमध्ये वाढ होत असल्याचे संशोधकांनी सांगितले . जे रात्रपाळीमध्ये काम करतात अथवा ज्यांना झोप लागत नाही त्यांच्यामध्ये याचा चांगला परिणाम दिसून येतो . जे रोज कोको फ्लॅनोल्स घेतात त्यांच्यामध्ये संयुक्तरीत्या अधिक परिणाम दिसून येतो . लक्ष देणे , कामाची गती वाढणे , काम करण्याची क्षमता आणि बोलण्याचा शाब्दिक ओघ यामुळे प्रभावित होतो . नियमितपणे कोको आणि चॉकलेट घेण्यामुळे फायदेशीर परिणाम दिसून येतात , असे संशोधकांनी सांगितले .


गणेश बागल खरं तर सध्याचा मोसम हा काही हिमालयातील भटकंतीचा मोसम नाही , पण मुद्दाम आत्ताच हिमालयातील भटकंतीवर लिहितोय . कारण कुणी जून - ऑगस्टमध्ये हिमालयात भटकायला जायचं नियोजन केलं असेल त्यांना ही माहिती नक्कीच उपयोगी पडेल . अगदी आतापासून बुकिंग केलं तर त्यांना विमानखर्चातदेखील भरपूर सवलत मिळेल . हिमालयात गेल्यावर मनात अफाट ही एकच उपमा येते . रोजच्या धकाधकीतून हिमालयात जाणं म्हणजे कुठल्या तरी लांबच्या ग्रहावरच गेल्यासारखं वाटतं . मला तुलना नाही करायची , पण हिमालयात गेल्यावर आपला सह्य़ाद्री सतत आठवत राहतो . हिमालय आपल्या सह्य़ाद्रीसारखा मायाळू आणि देखणा अजिबात नाही . कल्पनेपलीकडं रांगडा आणि भव्य आहे हिमालय . तो मानसिक आणि शारीरिक अशा दोन्हीही पातळ्यांवर परीक्षा घेणारा आहे . असं असूनही हिमालय म्हटलं की लडाख आठवतं . पण बाईक राईड आणि निळं आकाश या पलीकडचा हिमालय अनुभवायचा असेल तर स्पितीशिवाय पर्याय नाही . ऑगस्टमध्ये एकदा मी स्पितीला गेलो होतो , तेव्हाच ठरवलं होतं की तेच ते डोंगर आणि निळं आकाश सोडून काही तरी वेगळं टिपायचं . वाराणसी , पुष्कर आणि वारीमुळे लोकांचे चेहरे तसंच हावभाव टिपायचं कौशल्य मी थोडंफार आत्मसात केलं होतं . म्हणून स्पितीचं लोकजीवन कॅमेऱ्यातून टिपायचं ठरवलं . पण सिमल्यापासून स्पितीला येईपर्यंत वेगळं असं काही मिळालंच नाही , आणि आता काही वेगळं मिळेल असं वाटतदेखील नव्हतं . स्पितीला असंच फिरत फिरत के मॉनेस्ट्रीला ( याला ‘काई मॉनेस्ट्री’ देखील म्हणतात ) आलो . एक हजार वर्षे जुना असा हा मठ आणि प्रार्थनास्थळ सर्वानाच आकर्षित करतं . इतकंच नाही तर हिमाचल टुरिझमचं ते वैभव आहे . लाखो पर्यटक इथं येत असतात . फोटोग्राफरला तर इथं मोठीच संधी . मी गेलो त्या दिवशी तिथे खूपच धावपळ सुरू होती कारण पारंपरिक वेशभूषेत नृत्याचा एक कार्यक्रम दोन दिवसांत होणार होता . त्यासाठी तिथल्या तरुण लामांचा सराव सुरू होता . ते तरुण लामा नृत्याचा सराव करत होते , त्या जागेपासून जवळच दोन चिमुकले लामा आपल्याच नादात नाचत होते . नंतर समजलं की ते दोघंही खूपच लहान असल्याने त्यांना कार्यक्रमात सहभागी करून घेतलं नव्हतं . तरीही ते दोघं त्या तरुण लामांचा नृत्याचा सराव पहात , त्या संगीताच्या तालावर स्वतःच नाचत , गात होते . मी फक्त त्यांना कॅमेऱ्यात टिपायचं काम केलं . पण त्या फोटोने मला नवी ओळख मिळवून दिली . आता तर मी स्पितीमध्ये काढलेले इतर फोटो कुणालाच आठवत नाहीत . स्पिती म्हटलं की लोकांना या दोन लामांचेच फोटो आठवतात . अर्थात स्पिती हा झाला प्रवासातला शेवटचा टप्पा . त्याआधी आपल्याला नाकोला आणि ताबोला जायचंय . एकटय़ाने किंवा कमी पशात ट्रिप करायची असेल तर हिमाचल सरकारच्या बसेसचा पर्याय उत्तम आहे . पण त्यासाठी फक्त गर्दीच्या वेळा आणि प्रवासाला लागणारा वेळ याची सांगड घालून नियोजन करावे लागेल . सिमल्याहून स्पितीसाठी सकाळीच बस आहेत . पण एकदम हा पूर्ण दिवसाचा प्रवास न करता टप्प्याटप्प्याने प्रवास केला तर वेगळ्याच हिमाचल प्रदेशाचं दर्शन होतं आणि हिमाचलला देवभूमी का म्हणतात ते अनुभवता येतं . सिमल्याहून निघाल्यावर पहिला मुक्काम करायचा तो नाको या गावी . हे छोटंसं गाव प्रसिद्ध आहे तिथे असलेल्या छोटय़ा तळ्यासाठी . एवढय़ा उंचावर तळं असणं हीच एकदम वेगळी आणि आश्चर्याची बाब आहे . अतिशय सुंदर आणि टुमदार अशा या गावाची लोकसंख्या जेमतेम ३०० - ४०० एवढीच असेल . पण तिथे हॉटेल्स चांगली आहेत . त्यामुळे राहण्याची सोय चांगली होते . या गावातल्या लोकांना तसंच लहान मुलांना बघितल्यावर त्यांचे फोटो काढण्याचा मोह आवरता येत नाही . नाको या गावाच्या समोरच एक पर्वतरांग आहे . तिथली जमीन आणि चंद्रावरची जमीन जवळजवळ सारखीच आहे , त्यामुळे याला मूनलॅण्ड नाव मिळालं आहे , असं सांगितलं जातं . नाको इथं एक दिवस मुक्काम करून पुढे निघालं की तीनचार तासांच्या अंतरावर ताबो हे एक जुनं गाव लागतं . या गावात असलेल्या बुद्धिस्ट मॉनेस्ट्रीची स्थापना ९९६ मध्ये झाली आहे . म्हणजेच ही मॉनेस्ट्री जवळजवळ ११०० वर्ष जुनी आहे . ती बघून इथे मुक्काम करता येतो किंवा मग थोडं पुढं लाँगजा इथं जाता येतं . तिथं तथागत बुद्धाची मूर्ती आहे . लाँगजा इथं मुक्काम करून रात्री चांदण्याच्या प्रकाशात ही बुद्धमूर्ती पाहण्याची मजा काही औरच आहे . यानंतर जायचं ते दलाई लामांनी सर्वात पवित्र व सुंदर असा उल्लेख केला आहे ती मॉनेस्ट्री पाहायला . स्पितीची राजधानी काझा शहरापासून जवळ असलेली काई या गावातली ही काई किंवा केअसं नाव असलेली मॉनेस्ट्री . इथेच मला त्या दोन चिमुकल्या लामांचे फोटो मिळाले होते . इथे एक सकाळ किंवा सायंकाळ घालवायला हरकत नाही . मॉनेस्ट्रीचं वातावरण आणि किलबिल करणारे छोटे भिख्खू बघत अनुभवायला मजा येते . काझा शहर बरंच मोठं आहे . इथे राहण्यासाठी बरीच हॉटेल्स आहेत आणि मुख्य म्हणजे ती स्वस्त आहेत . इथे मुक्काम करून आजूबाजूच्या छोटय़ा गावांना भेट देता येऊ शकते . जवळच हिक्कीम नावाचं गाव आहे . तिथे जगातील सर्वात उंचावरचं पोस्ट ऑफिस आहे . भारत - चीन सीमेवरचं हे शेवटचं गाव आहे . काझाच्या बाजूने वाहणाऱ्या सतलज नदीच्या किनारी फिरण्याची मौज काही औरच आहे . कॅमेरा आणि लेन्स स्पिती हे तसं पाहिलं तर लॅण्डस्केप फोटोग्राफरचं ड्रीम डेस्टिनेशन आहे . पण त्यापलीकडे इथे खूप काही आहे . म्हणूनच वाइड अँगलपासून ते काही पोट्रेट लेन्स सोबत ठेवाव्यात . म्हणजेच ५० एमएम किंवा ८५ एमएम लेन्स ठेवाव्यात . असा कराल प्रवास स्पितीला सर्वात जवळचं विमानतळ आहे सिमला . सध्या त्याचं काम सुरू असल्यामुळे तिथे फारशी विमानं तेथे येत नाहीत . त्यानंतर जवळचं विमानतळ आहे चंदिगड . तिथून सिमला किंवा मनालीला जाता येतं . सिमला चांगलं कारण मनाली उंचावर असल्याने लगेच हवापालट झाल्याचा त्रास होऊ शकतो . सिमल्यावरून नाको - ताबो - स्पिती करत मनालीला आलात तर त्रास कमी होतो आणि आपणही वातावरणातील बदलाला सरावत जातो .


‘सर्वच क्षेत्रात प्रत्येक मुलीला वापरुन घेण्याचा प्रयत्न केला जातो . त्यातून सरकारी कार्यालयेही सुटलेली नाहीत . त्यामुळे तुम्ही केवळ चित्रपटसृष्टीच्याच मागे का पडला आहात ? इथे बलात्कार करून मुलींना सोडून दिलं जात नाही कमीत कमी त्यांच्या पोटापाण्याचा प्रश्न तरी सुटतो’ असं वादग्रस्त वक्तव्य करणाऱ्या सरोज खानवर तेलगू अभिनेत्री श्री रेड्डीनं तोफ डागली आहे . ‘सरोज खान यांच्याबद्दलचा आदरच निघून गेला आहे . या इण्डस्ट्रीतल्या ज्येष्ठ व्यक्ती या नात्यानं त्यांनी नवोदीत अभिनेत्रींना योग्य मार्ग दाखवायला हवा होता . पण त्यांना सरोज खान यांनी चुकीचा मार्ग दाखवला आहे . नवोदीत अभिनेत्री या निर्मात्यांच्या हाताखालचे गुलाम असल्याचं त्यांनी दाखवून दिलंय’ अशा शब्दात श्री रेड्डीनं सरोज खान यांच्यावर टीका केली आहे . एका कार्यक्रमादरम्यान माध्यमांशी बोलताना त्यांना चित्रपटसृष्टीतील कास्टिंग काऊच संदर्भात प्रश्न विचारण्यात आला होता . त्यावेळी त्यांनी वादग्रस्त प्रतिक्रिया दिली . ‘चित्रपटसृष्टी कमीत कमी महिलांना बलात्कार करुन सोडून देत नाही तर कामही देते , आपल्याला नक्की काय करायचे आहे याचा विचार मुलींनी करायला हवा . तुम्हाला शरीरसुखाची मागणी करणाऱ्या लोकांच्या हाती यायचे नसेल तर तुम्ही नाही येऊ शकत . तुमच्या जवळ जर कला आहे तर तुम्ही स्वतःला का विकता ? चित्रपटसृष्टी आमची आई - बाप आहे , त्यामुळे तुम्ही तीला काहीही म्हणू नका , ’ अशी प्रतिक्रिया त्यांनी दिली होती . यावर श्री रेड्डीनं कडाडून टीका केली आहे . चित्रपटसृष्टीत होणाऱ्या कास्टिंग काऊचा वाईट अनुभव घेतलेली तेलगू अभिनेत्री श्री रेड्डीनं काही दिवसांपूर्वी रस्त्यावर उतरून टॉपलेस निदर्शनं केली होती . इथलं जळजळीत वास्तव तिच्या या विरोधामुळे समोर आलं होतं . तर दुसरीकडे यावर काही बोलायचंच नाही असं सरोज खाननं एकप्रकारे सुचवल्यामुळे श्रीरेड्डी मात्र नाराज झाली आहे . सरोज खान यांच्या वक्तव्याची चर्चा आता सगळीकडेच दबक्या आवाजात सुरू आहे .


गेल्या वर्षभरापासून कलाविश्वात लग्नाचे वारे वाहत आहेत . त्यामुळे २०१७ - १८ या वर्षभरामध्ये बॉलिवूडमधील अनेक कलाकार विवाहबंधनात अडकल्याचं पाहायला मिळालं . काही दिवसांपूर्वीच अनिष्का शर्मा , सोनम कपूर या अभिनेत्री विवाहबंधनात अडकल्या त्यानंतर दिपिका पदूकोननेही तिच्या डेस्टिनेशन वेडिंगचं ठिकाण निश्चित केल्याचं पाहायला मिळालं . बॉलिवूडमधील या टॉपच्या अभिनेत्री विवाहबंधनात अडकत असतानाच छोट्या पडद्यावरील अभिनेत्रीही विवाहबंधनात अडकण्यास सज्ज झाल्याचं पाहायला मिळत आहे . छोट्या पडद्यावरील लोकप्रिय ठरलेली मालिका ‘छोटी बहू’ या मालिकेने आतापर्यंत सर्वात उत्कृष्ट ठरलेल्या मालिकांमध्ये आपलं स्थान निश्चित केलं आहे . विशेष म्हणजे या मालिकेतील छोट्या बहुची भूमिका वठविणारी रुबिना दिलाईकने लोकांच्या मनात विशेष स्थान निर्माण केलं . एक आदर्श , संस्कारी सून यांचे उत्तम उदाहरण या मालिकेतून देण्यात आलं आहे . मालिकेमध्ये संस्कारी सुन हा टॅग मिरविणारी रुबिना आता तिच्या वैयक्तिक आयुष्यातही कोणाची तरी सुन होणार असून नुकतंच तिचं वेडिंग रिसेप्शनचं कार्ड व्हायरल झालं आहे . रुबिना येत्या २१ जून २०१८ रोजी विवाहबंधनात अडकणार असून काही दिवसांपूर्वी तिची लग्नपत्रिका व्हायरल झाली होती . त्यानंतर आता तिच्या वेडिंग रिसेप्शनचं कार्ड व्हायरल होत आहे . प्रियकर अभिनव शुक्ला याच्याबरोबर रुबिनाची लग्नगाठ बांधली जाणार असून हा लग्नसोहळा सिमलामध्ये संपन्न होणार आहे . रुबिना - अभिनव यांचा विवाह हिमाचली आणि पंजाबी रितीरिवाजानुसार होणार असल्याचं सांगण्यात येत आहे . लग्नानंतर आपल्या मित्र परिवाराला पार्टी देण्यासाठी रुबिना - अभिनवने एक योजना आखली असून या योजनेनुसार त्यांचे वेडिंग रिसेप्शन मुंबईमध्ये होणार आहे . यावेळी रुबिना आणि अभिनव यांचे जवळचे आणि कलाविश्वातील मित्रमंडळी उपस्थित राहणार असल्याचं सांगण्यात येत आहे . रुबिना - अभिनव यांच्या वेडिंग कार्डप्रमाणेच त्यांचे रिसेप्शन कार्डही तितकंच सुंदर असल्याचं सांगण्यात येत आहे . या कार्डवर मेरीगोल्ड रंगाच्या फुलांची डिजाईन असून त्याला वुडन टच देण्यात आला आहे . २८ जून रोजी हे नवविवाहित दाम्पत्य त्यांच्या मित्रपरिवाराला एक ग्रॅण्ड रिसेप्शन पार्टी देणार आहेत .


अलीकडचे क्रिकेटपटू जेव्हा आम्ही पांढऱ्या चेंडूवर खेळल्या जाणाऱ्या क्रिकेटकडे लक्ष केंद्रित करत आहोत , असे बोलतात तेव्हा अनेकांच्या भुवया उंचावतात ; पण न्यूझीलंडचा माजी कर्णधार ब्रेंडन मॅक्लम यानेही या भूमिकेत आपली हाक मिसळली असून , एक पाऊल पुढे जात त्याने कसोटी क्रिकेट संपल्यात जमा असल्याचे मत मांडले आहे . कसोटी क्रिकेटविषयी बोलताना एका संकेतस्थळाला दिलेल्या मुलाखतीत मॅक्लमने आपली मते परखडपणे मांडली . तो म्हणाला , " " टी - 20 क्रिकेट सामन्यांच्या वाढत्या माऱ्यामुळे कसोटी क्रिकेट वाचवणे आता कठीण झाले आहे . भविष्यात कसोटी क्रिकेट राहणारच नाही , या भूमिकेवर मी ठाम आहे . क्रिकेटपटू सोडा , आता क्रिकेट चाहत्यांनाही टी - 20 क्रिकेट पाहणे अधिक आवडते . खरे क्रिकेट यामुळे संपत चालल्याची भावना चिंता करणारी असली , तरी हे सत्य आता स्वीकारायलाच हवे . ' ' क्रिकेट आता फुटबॉलच्या वाटेवर चालत आहे असेही मत त्याने मांडले . तो म्हणाला , " " फुटबॉलमध्ये जशी क्लब संस्कृती रुजू आहे , तशी आता टी - 20 मुळे क्रिकेटपटू रुजत आहे . फुटबॉलमध्ये जसे खेळाडू प्रथम क्लबची प्रामाणिक राहतात आणि नंतर आंतरराष्ट्रीय मित्रत्वाच्या सामन्यांचा विचार करतात . तसेच भविष्यात क्रिकेटपटूही त्या वळणावर जातील . ही क्लब संस्कृती आता इतकी रुजणार आहे की भविष्यात आपल्या खेळाडूला कसोटी खेळण्यासाठी मुक्त करण्यासाठी फ्रॅंचाईजींना गळ घालावी लागेल . ' '


आयटम गर्ल राखी सावंत तिच्या आजवरच्या कारकीर्दीमध्ये बऱ्याच कारणांमुळे चर्चेत राहिली आहे . राखीने केलेल्या प्रत्येक विधानानंतर तिला अनेकांच्या विरोधाचा सामना करावा लागतो . काही दिवसांपूर्वीच राखी सावंतने भगवान वाल्मिकी आणि त्यांची साधना करणाऱ्या काही भक्तांबद्दल आक्षेपार्ह वक्तव्य केले होते . याच आक्षेपार्ह वक्तव्यामुळे राखीला अटक होऊ शकते . एका वाहिनीला दिलेल्या मुलाखतीमध्ये राखीने वाल्मिकी समाजाला अनुसरुन भगवान वाल्मिकींचा उल्लेख ‘मारेकरी’ म्हणून केला होता . तेव्हापासून राखीवर वाल्मिकी समाजाचा रोष ओढावला आहे . या घटनेनंतर राखीला न्यायालयाकडून वारंवार समन्स पाठवूनही तिने न्यायालयात हजर न राहता न्यायव्यवस्थेचा एक प्रकारे अपमानच केला आहे . त्यामुळे हे सर्व प्रकरण आता तिच्या अंगलगट येताना दिसत आहे . आक्षेपार्ह वक्तव्यानंतर ९ मार्चला झालेल्या सुनावणीनंतर न्यायालयाने आरोपीला अटक करण्याचे आदेश पोलिसांना दिले होते . याच आदेशाची अंमलबजावणी करण्यासाठी सलेमटाबरी पोलिसांचे एक पथक मुंबईला रवाना झाले . अॅड . नरिंदर आदिया यांनी राखीविरोधात ही तक्रार दाखल केली होती . आरोपी कितीही प्रसिद्ध असला तरीही कायदा सर्वांसाठी सारखाच आहे . त्यामुळे पोलिसांनाही न्यायालयाने दिलेल्या आदेशांचे पालन करावेच लागेल , अशी प्रतिक्रिया वरिष्ठ अॅड . मलविंदर सिंग घुम्मन यांनी दिली आहे . त्यामुळे आता राखी सावंतला येत्या काळात बऱ्याच अडचणींचा सामना करावा लागणार असल्याचे चित्र पाहायला मिळत आहे .


दिव्याला सुवर्ण , रौनकला रौप्य तर मृदलला कांस्यपदक गेल्या चार - पाच वर्षांत राष्ट्रीय व आंतरराष्ट्रीय पातळीवर सातत्याने चमकदार कामगिरी करणाऱ्या नागपूरच्या युवा बुद्धिबळपटूंनी पुन्हा सातासमुद्रपार तिरंगा फडकवला . मंगोलियातील अलानबटर येथे सुरू असलेल्या आशियाई युवा बुद्धिबळ स्पध्रेतील ब्लिट्झ प्रकारात दिव्या देशमुखने सुवर्णपदक , रौनक साधवानीने रौप्यपदक , तर मुदूल डेहनकरने ब्रॉन्झपदक जिंकले . दिव्याने रॅपिड प्रकारातही रौप्यपदकाची कमाई केली . भारतात सर्वात कमी वयात ‘महिला फिडे मास्टर’हा प्रतिष्ठेचा किताब पटकावणाऱ्या दिव्याने १२ वर्षांखालील मुलींच्या गटात सातपकी सर्वाधिक सहा गुण मिळवून अव्वल स्थान पटकावले , तर याच गटात महिला कँडिडेट मास्टर मृदूलने साडेपाच गुणांसह कांस्यपदकावर आपले नाव कोरले . मुलांच्या गटात चेस मास्टर रौनकने सातपकी साडेपाच गुण पटकावून भारताला रौप्यपदक मिळवून दिले . वर्ल्ड युथ चॅम्पियन असलेल्या दहा वर्षीय दिव्याने मंगोलियाच्या खोंगोरझूल बायरसखानला पराभूत करून विजयी सुरुवात केली . त्यानंतर तिने श्रीलंकेच्या सांदीपनी थारूशीला , मंगोलियाच्या अलतनबुया बोडबटर आणि कझाकिस्तानच्या नूरगली नाझेकेंला नमवून लागोपाठ चौथा विजय नोंदवला . त्यानंतरच्या दोन फेऱ्यांमध्ये दिव्याला मंगोलियाच्या मुगुन्झूल बात एर्दनि आणि व्हिएतनामच्या बुग क्विन्ह आन्हविरुद्ध बरोबरीवर समाधन मानावे लागले . मात्र , निर्णायक ठरलेल्या सातव्या व शेवटच्या फेरीत दिव्याने सेब्ट रसूल सयद सेतारेला दणका देत सुवर्णपदकाला गवसणी घातली . दिव्याने स्पध्रेत एकही सामना गमावला नाही , हे विशेष . कांस्यपदकविजेत्या मृदूलने सातपकी पाच सामने जिंकले . त्यानंतर झालेल्या रॅपिड प्रकारात दिव्याने चमकदार कामगिरी करून रौप्यपदक मिळविले . तिने या प्रकारात सातपकी सहा गुण पटकाविले . दुसऱ्या व तिसऱ्या लढतीत मंगोलियाच्या सोलोमन बँबात्सेत्सेग व अनुजिन डेलगरसयानला पराभूत करून जोरदार पुनरागमन केले . चौथ्या फेरीत उदवल बातखिशिगकडून तिला पराभवाचा धक्का सहन करावा लागला . मृदूलने त्यानंतर शेवटच्या तीन सामन्यांमध्ये श्रीलंकेची कोडिकरा सचिंथा , मंगोलियाची अलतन्मुतुया बोल्डबटर आणि मुगुनझुल बात एर्दनिला नमवून कांस्यपदकावर शिक्कामोर्तब केले . १२ वर्षांखालील मुलांच्या गटात मंगोलियाच्या स्टालबेकेव्ह कांतेमिरला नमवून विजयी सुरुवात करणाऱ्या रौनकने दुसऱ्या सामन्यात कझाकस्तानच्या तेगिस त्योग ओचिरला व तिसऱ्या सामन्यात व्हिएतनामच्या ग्युयेन हूईन मिन्हा थिनला पराभूत केले .


बंगळुरू बुल्सचा सहा पराभवांनंतर विजय सोनिपत - पराभवाच्या खाईत सापडलेल्या बंगळुरु बुल्सने विजयांची पकड केली , ती पकडींच्या खेळात . मिनिटास जेमतेम सरासरी एक गुण अशा बचावात्मक खेळात पुण्याची सुरवातीची पकड निसटली आणि बंगळुरुने २४ - २० या विजयासह एका महिन्याचा विजयाचा दुष्काळ संपवला ; तसेच सलग सहा पराभवांनंतरचा पहिला विजयही मिळविला . प्रतिस्पर्धी संघात नावाजलेले आक्रमक खेडाळू आहेत , तरीही पूर्वार्धात सात डू ऑर डाय चढाया झाल्या . पूर्वार्धातील १८ पैकी १४ गुण पकडीचे होते . त्यात पुण्याने ८ - ६ वर्चस्व राखले . त्यामुळे त्यांच्याकडे विश्रांतीस दोन गुणांची आघाडी होती . उत्तरार्धातही पकडींवरच भर असल्याचे चित्र कायम राहिले ; पण बंगळुरुने पकडीचे अतिरिक्त नऊ गुण मिळविताना तीनच गमावले . त्यामुळेच त्यांची सरशी झाली . बंगळुरुला एका लोणचाही फायदा झाला . पुण्याने चढाई तसेच बोनसमध्ये एका गुणाचे वर्चस्व राखले ; पण ते पुरेसे नव्हते . दोन सामन्यांत पुनरागमन करणारा रविंदर पहल हा पकडीतील ताकदवान खेळाडू , तो जास्त जोशात असणार . त्याच्या बाजूने जास्त धोका पत्करायचा नाही ; पण दुसऱ्या बाजूने बोनस गुण घ्यायचे आणि तिसऱ्या रेडला आक्रमण करण्याची पुण्याची योजनाच विफल ठरली . लोण स्वीकारला , त्या वेळीही चार गुणांनीच मागे होतो , तेव्हा बोनसवर भर देण्यास सांगितले होते . त्याप्रमाणे खेळले असते , बोनस गुण मिळवले असते , तर पिछाडी भरून काढली असती . बंगळुरुच्या बचावावर दबाव आला असता ; पण आमचे आक्रमक गुणासाठी प्रयत्न करत होते , त्यात बाद होत गेले आणि हार पत्करावी लागली , असे पुण्याचे मार्गदर्शक बी . सी . रमेश यांनी सांगितले . या सामन्यात पूर्वार्धात सात , तर सामन्यात एकंदर चौदा डू ऑर डाय रेड झाल्या . त्याची सांगताही याच रेडने झाली . रोहित कुमार त्याच्या नवव्या चढाईत तसेच उत्तरार्धातील पाचव्या डू ऑर डाय रेडमध्ये त्याची पकड करण्याचा प्रयत्न विफल ठरवला आणि दोन गुण मिळवले . मध्यांतरानंतरच्या आठव्या मिनिटास झालेल्या या झटापटीत सामन्यात प्रथमच आक्रमक एकापेक्षा जास्त गुण मिळवण्यात सरस ठरला होता .


इस शहरने बहोत प्यार दिया है , सर जी ! यहा के लोग झटसे बाहर वाले को अपना लेते है . हिमाचल प्रदेशचा सुरिंदर सिंह मुंबईच्या प्रेमात पडला आहे . प्रो - कबड्डीच्या पाचव्या पर्वात यू मुम्बाच्या संघात सुरिंदर सिंहचा समावेश करण्यात आला आहे . लिलावाव्यतिरीक्त यू मुम्बाने यंदा देशातील छोट्या शहरातील खेळाडूंना कबड्डीत मोठी संधी मिळावी यासाठी एका कँपचं आयोजन केलं होतं . त्यात सुरिंदर सिंहचा खेळ पाहून यू मुम्बाच्या संघ व्यवस्थापनाने सुरिंदरचा संघात समावेश करुन घेतला आहे . या निमीत्ताने सुरिंदर सिंहने खास ‘लोकसत्ता ऑनलाईन’शी संवाद साधला . पाचव्या पर्वात यू मुम्बाची सुरुवात फारशी चांगली झाली नाही . पुणेरी पलटणकडून मुम्बाला पराभवाचा सामना करावा लागला . या सामन्यात सुरिंदर सिंहला संघात खेळण्याची संधी मिळाली नाही . मात्र हरियाणा स्टिलर्सविरुद्ध सुरिंदरचा पहिल्या ७ जणांच्यात समावेश करण्यात आला , आणि मिळालेल्या संधीचा पुरेपूर फायदा उचलत बचावात ४ पॉईंट मिळवले . हरियाणा विरुद्धच्या सामन्यातही यू मुम्बाला विजयासाठी संघर्ष करावा लागला होता . सुरिंदरचा फॉर्म वगळता इतर खेळाडूंना फॉर्मात येण्यासाठी दुसऱ्या सत्राची वाट पहावी लागत होती . मात्र सुरिंदरच्या मते ही फारशी चिंतेची बाब नाहीये . “आमच्या संघात अनुभवी बचावपटूंचा भरणा आहे . जोगिंदर नरवाल , डी . सुरेश कुमार यासारखे तगडे खेळाडू आमच्या संघात आहेत . त्यामुळे त्यांना फॉर्मात येण्यासाठी एक सामना पुरेसा आहे . एकदा या स्पर्धेत त्यांनी सूर पकडला तर मग त्यांना थांबवणं कोणालाही शक्य होणार नाही” , असं सुरिंदरने लोकसत्ता ऑनलाईनशी बोलताना सांगितलं . हरियाणा स्टिलर्सविरुद्धच्या सामन्यात सुरिंदर सिंहने केलेली कामगिरी ही खरच दाद देण्यासारखी होती . अँकल होल्ड , डॅश सारख्या मुलभूत स्किल्सचा वापर करत त्याने हरियाणाच्या रेडर्सना बुचकळ्यात पाडलं होतं . या सामन्यात हरियाणाच्या वझीर सिंहचा सुरिंदर सिंहने केलेला बॅकहोल्ड हा इतक्या ताकदीचा होता की , वझीर सिंहला त्याच्या तावडीतून सुटणं शक्यच झालं नाही . या टॅकलनंतर कर्णधार अनुप कुमारनेही सुरिंदर सिंहला अलिंगन देत दाद दिली . कर्णधार अनुप कुमार आणि इतर संघ व्यवस्थापनाच्या सहकार्याबद्दलही सुरिंदर भरभरुन बोलला . अनुप कुमार हा आम्हाला आमचा कर्णधार वाटतच नाही . आम्हाला कोणतीही अडचण असली तरीही तो एक गोष्ट ३ - ३ वेळा सांगतो . अगदीच गरज पडली तर आमच्यासोबत मैदानात उतरुन आम्हाला बचावातले डावपेच शिकवतो . त्यामुळे एक कर्णधार म्हणून अनुपचा आम्हाला खूप आधार असतो . प्रशिक्षक भास्करन आणि रवी शेट्टी यांनीही आमच्यातल्या स्किल्सवर काम करुन आमचा खेळ सुधारण्यावर भर दिला आहे . सुरिंदर सिंहची देहयष्टी एखाद्या सामन्य खेळाडूप्रमाणे असली , तरीही त्याच्यात ताकद खूप आहे . एखाद्या खेळाडूला तंत्रशुद्ध पद्धतीने होल्ड , डॅश करण्याचं स्किल त्याच्या अंगात आहे . त्यामुळे सुरिंदर सिंहच्या रुपाने यू मुम्बाला आपल्या डिफेन्सच्या डोकेदुखीवर रामबाण उपाय मिळालेला आहे . आज यू मुम्बाचा सामना दबंग दिल्लीसोबत होणार आहे . त्यामुळे आगामी काळात सुरिंदर सिंहकडून यू मुम्बाला खूप अपेक्षा असणार आहेत .


सध्या वैशाख वणवा अर्थात मे महिना सुरु आहे . या महिन्यातील उन्हाचा तडाखा हा सर्वांनाच भोगावा लागतो . आपण उन्हाची तीव्रता जरी कमी करु शकत नसलो तरी त्यापासून वाचण्यासाठी काही उपाय मात्र नक्कीच करु शकतो . या काळात शरीरात पाण्याच्या पातळीचा समतोल राखणेही तितकेच गरजेचे असते . पाण्याव्यतिरिक्तही ज्या फळांमध्ये किंवा भाज्यांमध्ये पाण्याचा अधिकाधिक अंश आहे , अशा घटकांचा समावेश आपल्या आहारात करणे गरजेचे असते . उन्हाळ्यात शरीरातील पाण्याची पातळी कमी होते . ही पातळी कमी झाल्याने चक्कर येणे , उलट्या होणे यांसारखे त्रास जाणवू लागतात . या त्रासापासून सुटका करायची असले तर आपल्या आहारात ‘मोसंबी’ या फळाचा समावेश करणे गरजेचे आहे . आंबट - गोड मोसंबीचा समावेश आपल्या आहारात केल्यास उन्हाळ्यात होणा - या आजारापासून आपली नक्कीच सुटका होऊ शकते . मोसंबीमध्ये ‘व्हिटामिन सी’ आणि ‘पोटॅशिअम’चे प्रमाण अधिक असते . त्याचप्रमाणे त्याच्यात ‘फायबर’चे प्रमाणही अधिक आहे . १ . अनेकांना ‘व्हिटामिन सी’च्या कमतरतेमुळे ‘स्कर्वी’चा त्रास सहन करावा लागतो . यामध्ये हिरड्यांमधून सतत रक्त येते . या आजारापासून सुटका करायची असेल तर मोसंबीचे सेवन करणे आवश्यक आहे . कारण मोसंबीमध्ये मोठ्या प्रमाणावर ‘व्हिटामिन सी’ चे प्रमाण आढळून येते . २ . अनेकांना उन्हाळ्याच्या दिवसांमध्ये अॅसिडीटी म्हणजेच अपचनाची समस्या वारंवार उद्भवत असते . यामध्ये सतत जळजळ होणे , अस्वस्थ वाटणे यासारख्या गोष्टींची लक्षणं आढळून येतात . आपली पचनक्रिया व्यवस्थित होत नसेल तर अशी समस्या निर्माण होऊ शकते . मोसंबीच्या सेवनामुळे पचनक्रिया सुधारते आणि अॅसिडीटीचे प्रमाण कमी होते . ३ . मधुमेहाने ग्रस्त व्यक्तींच्या खाण्यावर तर अनेक बंधने असतात . मात्र हा मधुमेह नियंत्रणात ठेवायचा असेल तर दोन चमचे मोसंबीचा रस , ४ चमचे आवळ्याचा रस , १ चमचा मध हे मिश्रण रोज सकाळी उपाशीपोटी घेतल्यास मधुमेह नियंत्रणात राहण्यास मदत होते . ४ . अनेक वेळा काही जणांच्य़ा रक्तामध्ये गुठळ्या होत असल्याचे ऐकण्यात येते . मात्र मोसंबीच्या सेवनाने रक्ताभिसरण प्रक्रिया सुरळीत होते . ५ . मोसंबीमध्ये कॅलरीजचे प्रमाण कमी असल्याने त्याच्या सेवननाने वजन कमी करण्यास मदत होते . त्याचप्रमाणे डोळ्यांना काही संसर्ग झाल्यास मोसंबीच्या रसाचे काही थेंब पाण्यात टाकून त्या पाण्याने डोळे धुतल्यास संसर्गापासून सुटका होते . तसेच मोसंबीमध्ये रोग प्रतिकारक शक्तीही मोठ्या प्रमाणावर असते . त्यामुळे उन्हाळ्यातील आजारापासून सुटका करायची असेल तर आपल्या आहारात पालेभाज्या , पाण्याचे प्रमाण जास्त असलेली फळे यांचा समावेश करणे गरजेचे आहे . तरच तुमचा हा उन्हाळा सुसहाय्य होईल हे नक्की .


कोंबडय़ा व टर्कीच्या मांसापासून तयार केलेल्या पदार्थांत असलेल्या काही जीवाणूंमुळे मूत्रमार्गातील संसर्ग वाढतो असे संशोधनात दिसून आले आहे . कोंबडी व टर्कीजन्य उत्पादनात इशेरिशिया कोलाय म्हणजे इ कोलाय नावाचे जीवाणू असतात त्यामुळे मूत्रमार्गाचा गंभीर स्वरूपाचा संसर्ग होतो . मूत्रमार्गाचा संसर्ग अनेक लोक गांभीर्याने घेत नाहीत पण जेव्हा तो उग्र रूप धारण करतो तेव्हा त्याचा परिणाम मूत्रपिंडे व रक्तावर होऊन जीवावर बेतू शकते . जवळपास ८० टक्के रुग्णात मूत्रमार्गाचा संसर्ग हा इ कोलाय जीवाणूमळे होत असतो पण त्यातील काही प्रजातीच गंभीर संसर्गाला कारण ठरतात . इ कोलाय एसटी १३१ हा जीवाणू मूत्राशयातून रक्तात घुसतो व त्यामुळे दरवर्षी हजारो लोक मरतात . अनेक लोकांमध्ये इ कोलाय एसटी १३१ हा जीवाणू कुठून येतो हे अनुत्तरित होते पण तो कोंबडी व टर्कीचे मांस यातून माणसात येतो . अमेरिकेतील वॉशिंग्टन विद्यापीठाच्या वैज्ञानिकांनी म्हटले आहे , की इ कोलाय एसटी १३१ या जीवाणूचे काही प्रकार आहेत . त्यातील काही भेसळयुक्त कोंबडी मांसातून पसरतात . चिकन , टर्की व पोर्कच्या दुकानातील मांस आणून त्याचा अमेरिकेत एक वर्ष अभ्यास करण्यात आला . त्यात रक्त व लघवीचे नमुने घेण्यात आले . मांसाचेही नमुने घेतले , त्यातील ८० टक्के नमुन्यात हा जीवाणू दिसून आला . ७२ टक्के रुग्णांमध्ये या सदोष मांसातून हा जीवाणू पसरला .


एकिकडे रशियात पार पडणाऱ्या फुटबॉल विश्वचषकाची उत्सुकता शिगेला पोहोचली असतानाच दुसरीकडे भारती फुटबॉलप्रेमींची नजर याविषयावरुन काहीशी हटली आहे . याला कारण ठरला आहे तो म्हणजे सुनील छेत्री . सध्याच्या घडीला सर्व भारतीय फुटबॉलप्रेमी हे देशाच्या आंतरराष्ट्रीय फुटबॉल संघाच्या पाठीशी उभे राहिले असून , कर्णधार सुनील छेत्रीलाही सर्वांनीच साथ दिल्याचं पाहायला मिळत आहे . Intercontinental Cup 2018 च्या तिसऱ्या सामन्यात भारतीय फुटबॉलपटूंचा खेळ आणि त्यातही सुनील छेत्रीने गोलपोस्टवर गाजवलेलं अधिराज्य या साऱ्यामुळे क्रिकेटप्रेमी देशवासियांनी त्यांचा मोर्चा आता फुटबॉलकडे वळवल्याचं पाहायला मिळत आहे . अंधेरीत पार पडलेल्या या फुटबॉल सामन्यात केनियाच्या संघावर भारतीय फुटबॉल संघाने ३ - ० अशी मात केली . या स्पर्धेत भारताचा हा दुसरा विजय ठरला आहे . त्यामुळे सोशल मीडियावरही या सामन्याचे पडसाद उठल्याचं पाहायला मिळालं . सुनील छेत्रीने केलेल्या भावनिक आव्हानामुळे क्रीडारसिकांचे पाय आपोआपच फुटबॉलच्या या मैदानाकडे वळले आणि चाहत्यांचं हे प्रेम पाहुन खुद्द सुनीलही भारावून गेला . मुख्य म्हणजे फक्त क्रीडारसिकांनीच नव्हे , तर संपूर्म कलाविश्नानेही यावेळी भारतीय फुटबॉल संघाला पाठिंबा देत खेळाडूंचं तोंड भरून कौतुक केलं . या सामन्याच्या वेळी अभिनेता अभिषेक बच्चनने हजेरीही लावली होती . तर , सामन्यानंतर भारतीय संघाने विजयाची नोंद करतान सोशल मीडियावर वरुण धवन , आयुषमान खुराना , बोमन इरानी आणि इतरही सेलिब्रिटींनी सुनील छेत्री आणि त्याच्या सहकारी खेळाडूंचं कौतुक केलं . वाचा : FIFA World Cup 2018 Couple Goals : ‘हे’ फुटबॉलप्रेमी दाम्पत्य दहावा वर्ल्डकप पाहण्यासाठी सज्ज , पण… आपल्याला आणि आपल्या संघाला मिळणारा हा पाठिंबा , इतकं प्रेम पाहून सुनीलही भारावून गेला होता . त्याने सोशल मीडियाच्या माध्यमातून आपल्या भावनांना वाट मोकळी करुन दिली . सुनील छेत्रीने ट्विटमध्ये लिहिलेलं , ‘आम्ही तुम्हाला आश्वासन देतो की जर आम्हाला देशासाठी खेळताना नेहमी असा पाठिंबा मिळाला तर मैदानात आमचा जीवही देऊ . ही रात्र खास होती कारण आपण सगळे एकत्र होतो . स्टॅण्डमध्ये उभे राहून ओरडणारे आणि घरी बसून चिअर करणाऱ्यांचे आभार’ .


ई - कॉमर्स वेबसाइट कायमच आपल्या ग्राहकांसाठी विशेष सेलचे आयोजन करतात . अशाचप्रकारे फ्लिपकार्टने चार दिवसांचा ‘Apple day sale’ सेलचे आयोजन केले असून आज या सेलचा दुसरा दिवस आहे . २७ फेब्रुवारीपासून सुरु झालेला हा सेल २ मार्चपर्यंत असणार आहे . यामध्ये ग्राहकांना अॅपलचे फोन कमी किंमतीत खरेदी करता येणार आहेत . त्यामुळे अॅपलचा मोबाईल खरेदी करणाऱ्यांसाठी ही खऱ्या अर्थाने खूशखबर आहे . या सेलमध्ये ग्राहकांना आयफोन एक्स , आयफोन ८ , आयफोन ८ प्लस , आयपॅड , मॅकबूक आणि अॅपल वॉचवरही मोठ्या प्रमाणात डिस्काऊंट दिला जात आहे . या आहेत ऑफर्स… आयफोन एक्स – सेलमध्ये आयफोन एक्सच्या ६४ जीबीचा ८९ , ००० रुपयांचा फोन ८२ , ९९९ रूपयांना मिळत आहे . तर २५६ जीबी व्हेरिएंट १ , ०२ , ००० रुपयांचा फोन ९७ , ९९९ रूपयांमध्ये उपलब्ध आहे . आयफोन ८ आणि आयफोन ८ प्लस – आयफोन ८ चा ६४ जीबीचा सिल्वर ग्रे आणि गोल्ड फोन ५४ , ९९९ रूपयात , तर २५६ जीबीचा फोन ६९ , ९९९ रूपयात ग्राहकांना खरेदी करता येणार आहे . आयफोन ८ प्लसचा ६४ जीबीचा सिल्वर ग्रे आणि गोल्डन रंगाचा फोन ६४ , ९९९ रूपयात , आयफोन ८ प्लसचा ६४ जीबीचा सिल्वर फोन ६५ , ९९९ रूपयात उपलब्ध आहे . तर आयफोन ८ प्लस २५६ जीबीचा फोन ७९ , ९९९ रूपयात मिळेल . आयफोन ७ – ३२ जीबी फोनचा ब्लॅक आणि रोज गोल्ड रंगाचा हा फोन ४१ , ९९९ रूपयात मिळतो आहे . आयफोन ७ चा ३२ जीबीचं गोल्ड आणि सिल्वर व्हेरिएंट ४२ , ९९९ आणि ४३ , ९९९ रूपयात मिळत आहे . आयफोन ७ चा १२८ जीबीचा फोन ५५ , ९९९ रूपयांना मिळेल . आयफोन ७ प्लसचं ३२ जीबी व्हेरिएंट ५६ , ९९९ रूपयात , तर आयफोन ७ प्लस ३२ जीबी गोल्ड व्हेरिएंट ५७ , ८८५ रूपयात मिळेल . याच फोनचा १२८ जीबी जेट ब्लॅक व्हेरिएंट ७९ , ००० रूपयात खरेदी करता येईल . आयफोन ६ – ३२ जीबी स्पेस ग्रे मॉडल २४ , ९९९ रूपयात , ३२ जीबी गोल्ड मॉडल २५ , ९९९ रूपयात . आयफोन ६ एस ३२ जीबीचं स्पेस ग्रे मॉडल ३२ , ९९९ रूपयात आणि आयफोन ६ एस ३२जीबीचं गोल्ड मॉडल ३३ , ९९९ रूपयात घेऊ शकतात . याबरोबरच फ्लिपकार्टवर अॅपल वॉच सीरिज ८५०० रूपयात खरेदी करता येऊ शकते . तर आयपॅड २२ , ९०० रूपयात फ्लिपकार्टवर खरेदी करता येईल . या सेलमध्ये एसबीआय कार्ड युजर्सना जास्त फायदा मिळणार आहे . कारण या खरेदीसाठी जर तुम्ही एसबीआयचं डेबिट कार्ड वापरलं तर ५ टक्के डिस्काऊंट मिळणार आहे . इतकेच नाही तर एसबीआय यूजर्ससाठी EMI चा पर्यायही आहे .


डर्बन : दक्षिण आफ्रिकेविरुद्धच्या पहिल्या कसोटी क्रिकेट सामन्यात ड्रेसिंगरूममधील डॉ . कॉकबरोबर झालेल्या वादात आयसीसीने ऑस्ट्रेलियाच्या डेव्हिड वॉर्नरला दोषी धरले असून , त्याला आर्थिक दंड करण्यात आला आहे . वॉर्नरने झाल्या प्रकरणाबद्दल चौकशी समितीसमोर आपली चूक मान्य केल्याचे आयसीसीने म्हटले आहे . त्यामुळे त्याचा दुसरा कसोटी सामना खेळण्याचा मार्ग मोकळा झाला आहे . शिक्षा म्हणून त्याच्या मानधनातील 75 टक्के रक्कम दंड म्हणून वसूल करण्यात येईल . सामन्याच्या चौथ्या दिवशी ड्रेसिंगरूममध्ये परतत असताना जिन्यातच वॉर्नर आणि कूक यांच्यात वादावादी झाली होती . वाद भडकण्यापूर्वी सहकारी उस्मान ख्वाजा आणि नॅथन लियॉन यांनी वॉर्नरला दूर केले होते . कर्णधार स्मिथही मध्ये पडला होता . चौकशी समितीसमोर वॉर्नरने आचारसंहितेचा ( लेव्हल 2 ) भंग केल्याचे मान्य केले . त्यामुळे त्याच्यावरील संभाव्य निलंबनाची कारवाई टळली . दंडाबरोबरच त्याच्या नावावर तीन दोषांकही जोडले गेले आहे . या प्रकरणात डी कॉक याच्यावरही आरोप ठेवण्यात आले आहेत . पण , त्याची चौकशी बुधवारी उशिरा करण्यात येणार आहे . दरम्यान , याच सामन्यात ऑस्ट्रेलियन खेळाडूंचे वर्तन वादग्रस्त ठरले होते . डिव्हिलर्सला धावबाद करताना हातातील चेंडू जाणूनबुजून फेकताना लियॉनने टाकलेला चेंडू डिव्हिलर्सच्या छातीवर आदळला होता . या प्रकरणी लियॉनला 15 टक्के दंड करण्यात आला आहे . मैदानावर आक्रमक राहण्यासाठी कर्णधार स्मिथ आणि प्रशिक्षक लीमन वॉर्नरला उद्युक्त करीत आहेत . पहिल्या कसोटीत झालेली घटना दुर्दैवीच होती . यामध्ये वॉर्नरच नाही , तर स्मिथ आणि लीमन यांच्यावरही बंदी यायला हवी होती . - इयान चॅपेल , ऑस्ट्रेलियाचे माजी कर्णधार


मुंबईत हक्काचं घर असावं अशी प्रत्येकाची इच्छा असते . म्हाडाने पुन्हा एकदा सर्वसामान्यांना ही सुवर्णसंधी दिली असून १३८४ घरांची सोडत जाहीर केली आहे . धनत्रयोदशीला म्हणजेच 5 नोव्हेंबरला ही घरांची सोडत निघाली आहे . १६ डिसेंबरला या सोडतीचा निकाल जाहीर होईल . म्हाडाने यावर्षी घराच्या किमतीसंदर्भात नवे धोरण आखले आहे . ज्यानुसार घरांच्या किंमती या 25 ते 30 टक्के कमी करण्यात आल्या आहेत . या सोडतीत अत्यल्प गटासाठी ६३ सदनिका , तर अल्प गटासाठी ९२६ सदनिका आहेत . मध्यम आणि उच्च उत्पन्न गटासाठी अनुक्रमे २०१ आणि १९४ सदनिका आहेत . या घरांची सोडत १६ डिसेंबर रोजी गृहनिर्माण भवनात ऑनलाइन काढली जाणार आहे . या सोडतीतील तपशिलाची जाहिरात आज प्रसिद्ध केली जाणार आहे . त्याच वेळी ऑनलाइन अर्ज नोंदणीही सुरू होणार आहे . यासाठी १० डिसेंबर ही अंतिम मुदत आहे . दरम्यान तुम्हाला म्हाडाच्या घरासाठी अर्ज करायचा असेल तर तो कसा करायचा हे जाणून घ्या… Step 1 – म्हाडाच्या वेबसाईटवर लॉग इन करा . तुम्ही lottery . mhada . gov . in or mhada . gov . in या वेबसाईटवरुन अर्ज करु शकता . Step 2 – वेबसाइटवर गेल्यावर रजिस्टर करा . तुम्हाला युजरनेम तयार करुन नंतर आपली माहिती ज्यामध्ये नाव , कुटुंबाचं उत्पन्न , पॅन कार्ड क्रमांक , जन्मतारीख , व्यवसाय , पत्ता , मोबाइल क्रमांक , लिंग तसंच विवाहित आहात की नाहीत ही माहिती भरावी लागेल . यावेळी तुम्ही जो मोबाइल क्रमांक देणार आहात तो व्यवस्थित सुरु आहे की नाही तसंच भविष्यातही वापरणार आहात की नाही याची खात्री करा . कारण म्हाडा याच क्रमांकावर तुमच्याशी संपर्क साधणार आहे . Step 3 – एकदा युजरनेम तयार केल्यानंतर तुम्ही कधीही लॉग इन करु शकता . लॉग इन केल्यानंर तुम्हाला सध्या कोणत्या योजना उपलब्ध आहेत याची माहिती मिळेल . पर्यायांमध्ये म्हाडा लॉटरी निवडल्यानंतर तुम्ही वैयक्तिक माहिती भरु शकता . यामध्ये उत्पन्न गट , आरक्षण श्रेणी आणि अर्जदार प्रकार ही माहिती भरावी लागेल . तुम्ही स्कीम कोड भरणेही गरजेचे आहे . हा कोड तुम्हाला वेबसाइटवरही मिळेल . स्कीम कोड म्हणजे दुसरं काही नाही तर तुम्हाला जिथे घर घ्यायचं आहे ती जागा आहे . तुमच्या बँक खात्याची माहितीदेखील द्यायची आहे . यावेळी तुमचं किंवा तुमच्या कुटुंबाचं शहरात दुसरं कुठेही मालकीचं घऱ नसल्याचं तुम्हाला जाहीर करायचं आहे . संपर्कासाठी तुम्हाला सध्या राहत असलेल्या ठिकाणचा पत्ता द्यायचा आहे . सर्व माहिती भरल्यानंतर पुन्हा एकदा तपासून घ्या . Step 4 – एकदा ऑनलाइन अर्ज केल्यानंतर तुम्हाला अॅप्लिकेन फी भरावी लागेल . तुम्ही डिमांड ड्राफ्ट , डेबिट कार्ड , क्रेडिट कार्ड किंवा एनईएफटी / आरटीजीएस करुन पैसे भरु शकता . ऑनलाइन पैसे भरण्यासाठी तुमच्या अकाऊंटमध्ये लॉग इन करा . अर्ज केलेल्या स्कीमच्या यादीसोबत तुम्हाला पेमेंटचा पर्याय दिसेल . जर तुम्ही डिमांड ड्राफ्टच्या सहाय्याने पैसे भरणार असाल तर अर्जाची प्रिंट सोबत घ्या आणि बँकेत डिमांड ड्राफ्टसोबत जमा करा . जर तुम्ही ऑनलाइन पैसे भरणार असाल तर रद्द केलेला चेक अपलोड करा आणि म्हाडा बँक खात्यात पैसे जमा करा . तुम्ही पोर्टलवरुन पेमेंट स्लिम मिळवू शकता . ही प्रिंट भविष्यात व्यवहार करताना तुमच्या कामी येईल . कोणत्या भागात किती घरं – – अँटॉप हिल वडाळा भागात अत्यल्प उत्पन्न गटासाठी 278 घरं उपलब्ध आहेत ज्याची किंमत 30 लाख 71 हजार असणार आहे . – प्रतिक्षा नगर सायन येथे अत्यल्प उत्पन्न गटासाठी 83 घरं आहेत ज्याची किंमत 28 लाख 70 हजार 700 असणार आहे . - मानखुर्दमध्ये 114 घरं आहेत जी अत्यल्प उत्पन्न गटासाठी आहेत . या घराची किंमत 27 लाख 26 हजार 757 असणार आहे . – गव्हाणपाडा मुलुंड या ठिकाणी अल्प उत्पन्न गटासाठी 269 घरं आहेत ज्याची किंमत 30 लाख 7 हजार 757 रुपये असणार आहे . – सिद्धार्थ नगर गोरेगावमध्येही 24 घरं उपलब्ध आहेत जी अल्प उत्पन्न गटासाठी असून त्याची किंमत 31 लाख 85 हजार असणार आहे .


‘‘ हे वर्ष माझ्यासाठी स्वप्नवत आहे . राष्ट्रीय संघासाठी युरो व क्लबसाठी चॅम्पियन्स लीगचे जेतेपद आणि त्यात बलॉन डी ’ ओर पुरस्कार , यापेक्षा अधिक आनंद यापूर्वी कधीच झाला नाही , ’’ हे मत बलॉन डी ’ ओर पुरस्कार मिळाल्यानंतर पोर्तुगालचा प्रमुख फुटबॉलपटू ख्रिस्तियानो रोनाल्डोने व्यक्त केले . २००९ ते २०१२ या कालावधीत बलॉन डी’ओर पुरस्कारावर लिओनेल मेस्सी हेच नाव कायम राहिले . हा रोनाल्डोपर्वाचा अंत तर नाही ना , अशा चर्चाना उधाणही आले . मात्र या चार वर्षांच्या काळात रोनाल्डो कट्टर प्रतिस्पर्धी मेस्सीला कडवी झुंज देत होता . त्यामुळे बलॉन डी’ओरच्या शर्यतीत मेस्सी आणि रोनाल्डो हीच नावे चर्चेत राहिली . यंदा रोनाल्डोने बाजी मारून कारकीर्दीतील चौथ्या आणि मागील चार वर्षांतील तिसऱ्या बलॉन डी’ओर पुरस्कारावर नाव कोरले . पण हे वर्ष रोनाल्डोसाठी अविस्मरणीय होतेच , या पुरस्काराने त्यात भर घातली . चॅम्पियन्स लीग फुटबॉल स्पध्रेपाठोपाठ युरो चषकही रोनाल्डोने आपल्या खात्यात जमा केला . यातील युरो चषक हा त्याच्यासाठी विशेष महत्त्वाचा आहे . २००४ साली पोर्तुगालला युरो स्पध्रेच्या उपांत्य फेरीत गाशा गुंडाळावा लागला होता . त्या वेळी संघाचा सदस्य असलेला १९ वर्षीय रोनाल्डो ढसाढसा रडला होता . २००४ पासून युरो चषक उंचावण्याचे त्याने पाहिलेले स्वप्न २०१६ साली प्रत्यक्षात उतरले आणि तेव्हाही भावनिकपणे रडणाऱ्या रोनाल्डोला जगाने पाहिले . या रडण्यात फरक हा जय - पराजयाचा होता . २०१६च्या फ्रान्समध्ये झालेल्या युरो स्पध्रेतील अंतिम फेरीत रोनाल्डोला दुखापतीमुळे मैदानाबाहेर जावे लागले होते , तरीही प्रथमोपचार घेत रोनाल्डो मैदानात परतला आणि प्रशिक्षकाची भूमिका वटवत संघाला ऐतिहासिक जेतेपद पटकावून देण्यात सहकार्य केले . टीकाकारांना रोनाल्डो हो स्वकेंद्रित वाटतो . तसे असेलही , परंतु संघाला किंवा क्लबला जेव्हा जेव्हा गरज पडली , तेव्हा रोनाल्डोने एकहाती सामन्याचे चित्र पालटलेले अनेकदा पाहायला मिळाले . त्याचे हे स्वकेंद्रित वागणे संघाच्या फायद्याचेच आहे . इतरांवर अधिक अवलंबून न राहता आपल्या क्षमतेपेक्षा दुप्पट संघाला देणे , हे त्याचे साधेसरळ तंत्र . त्यामुळेच प्रतिस्पर्धी संघातील सर्व खेळाडूंना एकटय़ाने चकवण्याची उपजत किमया त्याच्यात आहे . त्याने स्वतःचे एक विश्व निर्माण केले आहे . वयाच्या ३२व्या वर्षीही तो अगदी सहजतेने संपूर्ण मैदान आपल्या कवेत घेतो , हे उदयोन्मुख खेळाडूंसाठी शिकण्यासारखे आहे . २०१६च्या हंगामात मेस्सीपेक्षा रोनाल्डोची गोलसंख्या कमी असेल , परंतु गोलसंख्येपेक्षा संघाच्या विजयासाठी तो किती फायदेशीर ठरला , हे महत्त्वाचे . वयाची तिशी ओलांडल्यानंतर फुटबॉलपटूंना आपल्या भविष्याची चिंता लागते , परंतु रोनाल्डो ४०व्या वर्षांपर्यंत याच चपळतेने खेळू शकतो , असा दावा रिअल माद्रिद क्लबकडून केला जात आहे . म्हणूनच त्यांनी नुकताच रोनाल्डोच्या करारात २०२१ पर्यंत वाढ केली . मँचेस्टर युनायटेडसह इतर क्लबही दुप्पट किंमत देऊन त्याला करारबद्ध करण्यासाठी प्रयत्नशील होते . बलॉन डी’ओर पुरस्कारापेक्षा रोनाल्डोने कारकीर्दीत बरेच काही मिळवले आहे . क्लब कारकीर्दीत ५०० गोल , पोर्तुगालसाठी सर्वाधिक ६८ गोल , सलग नऊ वेळा युरोपियन फुटबॉल असोसिएशनच्या वर्षांतील सर्वोत्तम संघात स्थान , रिअल माद्रिदसाठी ३७७ गोल , ही न संपणारी यादी अशीच पुढे सरकत राहील . बलॉन डी ’ ओर पुरस्कारानंतर रोनाल्डोने हे स्वप्नवत वर्ष असल्याचे नमूद केले , परंतु आकडेवारीनुसार यात तथ्य आहे का ? रोनाल्डोच्या कारकीर्दीवर टाकलेला दृष्टिक्षेप . .


भारतातला बहुप्रतिष्ठित मानला जाणारा राष्ट्रीय चित्रपट पुरस्कार नुकतेच जाहीर झाले . यावर्षीही राष्ट्रीय पुरस्कारांमध्ये मराठी सिनेमांनी आपली मोहोर उमटवली . प्रियांका चोप्राची निर्मिती असलेल्या ‘व्हेंटिलेटर’ सिनेमाने तीन पुरस्कार पटकावले तर ‘दशक्रिया’ सिनेमानेही मराठीतील सर्वोत्कृष्ट चित्रपटाचा पुरस्कार मिळवला . सर्वोत्कृष्ट सिनेमा या विभागात सुमित्रा भावे आणि सुनील सुकथनकर दिग्दर्शित ‘कासव’ने सुवर्णकमळ पटकावत पुरस्कारांची ही शर्यत जिंकली . ‘कासव’ हा सिनेमा अद्याप प्रदर्शित झालेला नाही . सर्वोत्कृष्ट अभिनेता म्हणून अक्षय कुमारला ‘रुस्तम’ सिनेमासाठी तर सर्वोत्कृष्ट अभिनेत्री म्हणून सुरभीला ‘मिनामीनुनगु’ सिनेमासाठी राष्ट्रीय पुरस्कार जाहीर करण्यात आला . अक्षयचा हा पहिला राष्ट्रीय पुरस्कार आहे . तसेच सर्वोत्कृष्ट सहाय्यक अभिनेता म्हणून ‘दशक्रिया’ सिनेमासाठी मनोज जोशी यांनाही राष्ट्रीय पुरस्कार मिळाला . तर ‘दंगल’च्या झायरा वसिम हिने सर्वोत्कृष्ट सहाय्यक अभिनेत्री पुरस्कारावर आपले नाव कोरले . १२ . १०ः सर्वोत्कृष्ट सिनेमा - कासव ( मराठी ) १२ . १०ः सर्वोत्कृष्ट इंदिरा गांधी पदार्पण पुरस्कार - अलिफा १२ . ०९ः सर्वोत्कृष्ट सामाजिक विषयावर भाष्य करणारा सिनेमा - पिंक , अनिरुद्धा रॉय चौधरी १२ . ०९ः सर्वोत्कृष्ट बालचित्रपट - धनक , नागेश कुकनूर १२ . ०८ः सर्वोत्कृष्ट गायक - सुंदरा अय्यर , जोकर ( तामिळ ) १२ . ०७ः सर्वोत्कृष्ट गायिका - इमान चक्रबर्ती , तुमी जाके भालोभाशो , प्राकतन १२ . ०६ः सर्वोत्कृष्ट दिग्दर्शक - राजेश मापुस्कर , व्हेंटिलेटर १२ . ०५ः सर्वोत्कृष्ट अभिनेता - अक्षय कुमार , रुस्तम १२ . ०५ः सर्वोत्कृष्ट अभिनेत्री - सुरभी , मिनामीनुनगु १२ . ०५ः सर्वोत्कृष्ट सहाय्यक अभिनेत्री , झायरा वसीम , दंगल १२ . ०५ः सर्वोत्कृष्ट सहाय्यक अभिनेता , मनोज जोशी - दशक्रिया १२ . ०४ः सर्वोत्कृष्ट संकलन - व्हेंटिलेटर १२ . ०४ः सर्वोत्कृष्ट वेशभूषा - सायकल ( मराठी ) १२ . ०४ः सर्वोत्कृष्ट रि - रेकॉर्डिंग पुरस्कार - व्हेंटिलेटर , निर्मिती प्रियांका चोप्रा १२ . ०४ः स्पेशल इफेक्ट - नवीन पॉल , शिवाय १२ . ०४ः सर्वोत्कृष्ट कन्नड सिनेमाः रिझरव्हेशन १२ . ०४ सर्वोत्कृष्ट हिंदी सिनेमाः नीरजा , राम माधवानी १२ . ०४ः सर्वोत्कृष्ट बंगाली सिनेमाः बिसरजन , कौशिक गांगुली १२ . ०४ः सर्वोत्कृष्ट तामिळ सिनेमाः जोकर , दिग्दर्शक राजू मुरगन १२ . ०३ः सर्वोत्कृष्ट मराठी सिनेमाः दशक्रिया १२ . ०२ः सर्वोत्कृष्ट शॉर्ट फिक्शन फिल्म ‘अब्बा’ १२ . ००ः स्पेशल उल्लेखनीय पुरस्कारः नीरजा - सोनम कपूर , कडवी हवा , मुक्ती भवन - आदिल ११ . ५५ः एज्युकेशनल फिल्मः वॉटर फॉल ११ . ५०ः उत्तर प्रदेशला ‘फिल्म फ्रेंडली’ राज्याचा पुरस्कार सर्वोत्कृष्ट दिग्दर्शन - आदित्य जांभळे ( आबा ऐकताय ना ? )


गेल्या वर्षी १ एप्रिलला टेलिव्हिजन विश्वात एक दुःखद घटना घडली होती . ‘बालिका वधू’ या मालिकेने प्रेक्षकांच्या घरोघरी पोहोचलेल्या अभिनेत्री प्रत्युषा बॅनर्जीने राहत्या घरी गळफास लावून आत्महत्या केली होती . प्रत्युषाची ही अनपेक्षित एक्झिट अनेक कलाकारांच्या मनाला चटका लावून गेली . तिच्या आत्महत्येनंतर अनेकांनीच तिचा प्रियकर राहुल राज सिंगवर आरोप करत त्याला प्रत्युषाच्या मृत्यूस जबाबदार ठरवले होते . पण , राहुलने मात्र ते सर्व आरोप फेटाळून लावले . प्रत्युषा बॅनर्जी हे नाव टेलिव्हिजन विश्वातील प्रसिद्ध नाव होते . मित्रपरिवारामध्येही ती सर्वांचीच लाडकी होती . याच मित्रपरिवारातील एक अभिनेत्री म्हणजे काम्या पंजाबी . काम्या आणि प्रत्युषा या चांगल्या मैत्रिणी होत्या . प्रत्युषाच्या मृत्यूनंतर काम्याने तिला न्याय मिळवून देण्यासाठीचे प्रयत्न सुरुच ठेवले आहेत . याविषयीच ‘इंडियन एक्सप्रेस’शी बोलताना काम्या म्हणाली , ‘तिचं अस्तित्व आजही कायम आहे . मी तिच्यासाठी कायम लढा देत आले आहे , आजही मी तसेच करतेय आणि यापुढेही तसेच करत राहिन . सध्या काय आणि कसं सुरु आहे हे सर्वांनाच दिसतंय . . ’ यावेळी काम्याने राहुल राज सिंग विरोधात नाराजीचा सूरही आळवला . काम्यानेच प्रत्युषा आणि राहुल राज सिंगच्या रिलेशनशिपविषयीची माहिती प्रसारमाध्यमांना दिली होती . दरम्यान , प्रत्युषा बॅनर्जी आत्महत्या प्रकरणाचा खटला अजूनही सुरु असून आता यामध्ये एक नवे वळण आले आहे . राहुल राज सिंगनेच काम्या पंजाबीविरोधात गुन्हा दाखल केला आहे . काही दिवसांपूर्वीच काम्याने प्रत्युषाची झलक असलेल्या एका लघुपटाचा टिझर प्रदर्शित केला होता . प्रत्युष्याच्या जीवनावर भाष्य करणाऱ्या या लघुपटामध्ये काम करण्यासाठी काम्या प्रत्युषाला कधी भेटली होती असा उलट प्रश्नच राहुलने उपस्थित केला आहे . राहुलच्या या तक्रारीनंतर सध्या या लघुपटाचे प्रदर्शन थांबवण्याचा निर्णय मुंबई उच्च न्यायालयाने दिला आहे . काम्याने मात्र प्रत्युषावर चित्रीत करण्यात आलेला हा लघुपट कोणत्याही परिस्थितीत प्रदर्शित करणार असल्याचे सांगितले आहे . त्यामुळे आता या लघुपटातून कोणते नवे उलगडे होतात हे जाणून घेण्याकडे अनेकांचेच लक्ष लागले आहे .


फेसबुक कायम आपल्या ग्राहकांच्या सुरक्षेच्यादृष्टीने योग्य तो विचार करत असते . असाच विचार करुन फेसबुकने युजरच्या सुरक्षिततेसाठी आणखी एक नवीन फिचर लाँच केले आहे . अनेकदा आपल्याला माहित नसलेल्या लोकांच्याही असंख्य फ्रेंड रिक्वेस्ट सातत्याने येत असतात . आपल्याला त्याकडे लक्ष द्यायलाही वेळ होत नाही . पण फेसबुकनेच आता याबाबतची काळजी घेतली आहे . या फिचरच्या साह्याने युजर्स आपल्या अकाऊंटवर येणाऱ्या फ्रेंड रिक्वेस्ट ब्लॉक करू शकतात . याबाबत फेसबुकचे सुरक्षा अधिकारी एंटिगोन डेविस यांनी माहिती दिली आहे . ते म्हणाले अनेकदा वेगळ्याच नावाने फेक अकाऊंट तयार करुन इतरांना विशेषतः मुलींना त्रास देण्याचे प्रकार फेसबुकच्या माध्यमातून केले जातात . सायबर सेलकडेही अशाप्रकारच्या तक्रारींची नोंद केली जाते . अशाप्रकारच्या फेक अकाऊंटसवर प्रतिबंध आणण्यासाठी आणि इतरांच्या सुरक्षेसाठी हे फिचर आणल्याचे सांगण्यात आले आहे . त्यामुळे युजरने ब्लॉक केलेल्या फेक अकाऊंटवरून फ्रेंड रिक्वेस्ट किंवा मेसेज पाठवण्याचा प्रयत्न केल्यास हे टूल युजरला तशी पूर्वसुचना देणार आहे . जीमेलमध्ये ज्याप्रमाणे आवश्यक नसलेले मेल स्पॅममध्ये जातात . त्याचप्रमाणे फेसबुकने एक फिचर लाँच केले आहे . या फिचरमुळे कोणत्याही व्यक्तीला ब्लॉक केलेले नसेल तरीही अनवाँटेड मेसेज इनबॉक्समधून बाजूला होऊन फिल्टर्ड मेसेजमध्ये दिसतील . त्यामुळे असे मेसेजकडे तुम्ही दुर्लक्ष करु शकता . याशिवाय विशेष बाब म्हणजे हे मेसेज वाचल्यानंतरही समोरच्या व्यक्तीला तुम्ही हा मेसेज वाचला आहे की नाही , हे कळणार नाही . मात्र अजून ग्रुप चॅटसाठी ही सुविधा उपलब्ध नाही . फेसबुकने नुकतेच आणखी एक भन्नाट फिचर लाँच केले होते . फेशियल रिकग्निशन फीचर ‘फोटो रिव्यू’ या फिचरमुळे दुसऱ्या कोणी अपलोड केलेला फोटोत तुमचा फोटो असल्यास तुम्हाला अलर्ट मिळणार आहे . तुम्हाला एखाद्याने टॅग न करता फोटो टाकला असेल तरीही तुम्हाला त्याचे नोटीफीकेशन मिळू शकेल . यासाठी फेसबुकने विशेष कार्यप्रणाली सुरु केली आहे .


येत्या दोन - तीन वर्षांत वार्धक्याला दूर ठेवणारे औषध तयार करणे शक्य होणार आहे . त्यात वैज्ञानिकांनी उंदरांमध्ये वार्धक्याची प्रक्रिया लांबवणारे कृत्रिम संयुग तयार केले आहे . लोमोस्कोव मॉस्को स्टेट युनिव्हर्सिटी व स्वीडनची स्टॉकहोम युनिव्हर्सिटी यांनी मायटोकाँड्रियाची वार्धक्याच्या प्रक्रियेतील नेमकी भूमिका शोधण्याचा प्रयत्न केला आहे . कृत्रिम अँटिऑक्सिडंट असलेल्या एसकेक्यू १ या संयुगाच्या मदतीने मायटोकाँड्रियावर प्रयोग करण्यात आले . जनुक संस्कारित उंदरावर त्याचे प्रयोग करण्यात आले असून त्याच्या जिनोममध्ये उत्परिवर्तन घडवून म्युटाजेनेसिसला उत्तेजन देण्यात आले होते . त्यामुळे या उंदरांमध्ये वार्धक्याची प्रक्रिया लवकर होऊन तो उंदीर नेहमीच्या जीवनकालाऐवजी दोन वर्षांत मरत असे . त्यामुळे वयामुळे होणारे विकार उंदरांना होत असत . १०० दिवस वयाच्या जनुकीय उंदरापासून एसकेक्यू १ या संयुगाचे प्रयोग करण्यात आले . वैज्ञानिकांच्या मते त्यात मायटोकाँड्रियातून निघणाऱ्या मुक्तकणांपासून पेशींचे रक्षण होते . उंदरांच्या दोन गटांवर २०० ते २५० दिवस प्रयोग करण्यात आले . ज्या उंदरांमध्ये हे संयुग वापरले नव्हते ते लवकर वृद्ध झाले . काही उंदरांमध्ये वार्धक्याने शरीराचे तापमान कमी होणे , मणक्याला बाक येणे , त्वचा खराब होणे असे परिणाम वयानुसार दिसून येतात . शिवाय ऑक्सिजनचे वहन बरोबर होत नाही . हे संशोधन महत्त्वाचे असून त्यामुळे मायटोकाँड्रियाची वार्धक्यातील भूमिका समजली आहे , असे लोमोनोसोव मॉस्को स्टेट विद्यापीठाचे व्लादिमीर स्कुलाचेव यांनी सांगितले . यातून वृद्धत्वाची प्रक्रिया रोखणारे औषध दोन - तीन वर्षांत तयार करता येऊ शकेल .


लठ्ठपणाचा धोका वाढविण्यास आतडय़ातील जिवाणू कसे कारणीभूत ठरतात हे संशोधकांना आढळले आहे . संशोधकांनुसार रक्तात आढळणारे विशिष्ट अमिनो आम्ल हे आतडय़ातील जिवाणूंशी संबंधित असतात . परंतु यासंदर्भात बराचसा अभ्यास हा पशूंवर आधारित असून यातील संशोधन थेट मनुष्यांवर लागू होऊ शकत नसल्याने याबाबत संशोधकांकडून अधिक अभ्यास करण्यात येत आहे . आतडय़ातील जिवाणूंचा आरोग्यावर परिणाम होत असल्याचे अनेक अभ्यासांतून समोर येत आहे . या जिवाणूंचा चयापचय प्रक्रियेवर परिणाम होतो . लठ्ठपणा , दयविकारसंबधित रोग , मधुमेह होण्याची शक्यता असते . यासंबधित झालेल्या अभ्यासांमध्ये अशा प्रकारचे विकार असणाऱ्यांच्या रक्तात चयापचय प्रक्रियेसाठी आवश्यक असणारे वेगवेगळे घटक आढळून येतात . स्वीडनमधील लूड विद्यापीठातील संशोधक चयापचय प्रक्रियेचा लठ्ठपणावर कशा प्रकारे परिणाम होतो याचा अभ्यास करीत असून यासाठी आवश्यक असणारे घटक लठ्ठपणासाठी कसे कारणीभूत आहेत याचे संशोधन करीत आहेत . यासाठी संशोधकांनी ६७४ व्यक्तींची रक्तचाचणी केली . यामध्ये त्यांना चयापचय प्रक्रियेसाठी आवश्यक १९ घटक लठ्ठपणाशी संबंधित असल्याचे आढळले . त्याचप्रमाणे हे घटक आतडय़ातील चार वेगवेगळ्या घटकांशी संबंधित असल्याचे आढळले . यामुळे चपयापचय प्रक्रियेचे घटक आणि आतडय़ातील जिवाणू संपर्कात येत असल्याचे सूचित करतात , असे लूड विद्यापीठाचे प्राध्यापक , मारजू ऑऱ्हो - मेलांडर यांनी म्हटले . ग्लुटामेट आम्ल लठ्ठपणासाठी सर्वात धोकादायक असल्याचे यापूर्वी करण्यात आलेल्या अभ्यासातदेखील स्पष्ट करण्यात आले आहे . तर बीसीएए आम्लाच्या प्रमाणातून मधुमेह आणि हृदयविकाराचे विकार होण्याबाबत अंदाज बांधता येऊ शकतो . यामुळे लठ्ठपणाचा धोका टाळण्यासाठी आतडय़ातील जिवाणूंची रचनेत कशा प्रकारे बदल होऊ शकतो यासाठी अभ्यास केला जाणार आहे , असे ऑऱ्हो - मेलांडर यांनी म्हटले .


दीपिका पदुकोण , रणवीर सिंग आणि शाहिद कपूर यांच्या मुख्य भूमिका असणाऱ्या ‘पद्मावत’ या चित्रपटाच्या प्रदर्शनाची तारीख जवळ आली असली तरीही सध्या त्याविषयी बरीच सतर्कता पाळण्यात येत आहे . सहसा एखादा चित्रपट प्रदर्शित होण्याची तारीख निश्चित झाल्यावर त्या चित्रपटाच्या प्रसिद्धीसाठी कलाकार जास्तीत जास्त वेळ देतात . विविध कार्यक्रमांना हजेरी लावतात . पण , ‘पद्मावत’च्या बाबतीत तसे काहीच घडताना दिसत नाहीये . कारण , रणवीर , दीपिका आणि शाहिद त्यांच्या या आगामी चित्रपटाचे प्रमोशन करणार नसल्याचे वृत्त समोर आले आहे . कोणत्याही प्रकारच्या वादाला तोंड फुटू नये आणि परिस्थिती आणखी चिघळू नये , यासाठीच हा निर्णय घेण्यात आल्याचे कळते . ‘मिड डे’ने प्रसिद्ध केलेल्या वृत्तानुसार दिवसागणिक वाढणारे वाद पाहता परिस्थिती नियंत्रणात ठेवण्यासाठीच निर्मात्यांनी हा निर्णय घेतल्याचे कळते . काही दिवसांपूर्वीच निर्मात्यांनी चित्रपटातील कलाकारांना ‘पद्मावत’विषयी कोणतेही वक्तव्य करण्यास मनाई केल्याची माहिती सुत्रांनी दिली . राजपूत करणी सेनेचा चित्रपटाला असणारा विरोध पाहता येत्या काही दिवसांमध्येसुद्धा ‘पद्मावत’च्या प्रसिद्धीची फार हवा पाहायला मिळणार नसल्याचे म्हटले जातेय . पाहा : Throwback Thursday : जुन्या जाहिरातींचा खजाना सध्याच्या घडीला भन्साळींचा हा बिग बजेट चित्रपट मध्यप्रदेश , राजस्थान आणि हरयाणा या राज्यांमध्ये प्रदर्शित होणार नसल्याचे चित्र आहे . २५ जानेवारीला प्रदर्शित होणाऱ्या या चित्रपटाच्या वाटेतील अडथळे कमी होत नसल्यामुळेच आता निर्मात्यांनी काही महत्त्वाचे निर्णय घेतले आहेत . ‘पद्मावत’मधून मध्यवर्ती भूमिका साकारणारे चेहरे या चित्रपटाचे प्रमोशन करणार नसले तरीही एकंदर वातावरण पाहता या चित्रपटाची सर्वत्र हवा पाहायला मिळतेय . त्यामुळे एका अर्थी चर्चांचे उधाण , चित्रपटाला होणारा विरोध या साऱ्यामुळे चित्रपट पाहण्यासाठी प्रेक्षकांमध्ये उत्सुकता शिगेला पोहोचली आहे हे मात्र नाकारता येणार नाही .


सामाजिक मूल्यांविषयी नेहमीच प्रखर , वास्तव मांडणी करणारी लेखक प्रशांत दळवी आणि दिग्दर्शक चंद्रकांत कुलकर्णी ही जोडगोळी एकदम कौटुंबिक मूल्यांविषयी बोलणार म्हटल्यावर साहजिकच उत्सुकता आणि आश्चर्य दोन्ही मनात उमटतं आणि हेच बहुधा या चित्रपटाकडे खेचून नेणारं पहिलं कारण असावं . तीन पिढय़ांमधली मतमतांतरे , बदलत गेलेले दृष्टिकोन याबद्दल सातत्याने चर्चा होत राहते . चित्रपटाच्या माध्यमातून हा विषय मांडताना तो शिकवणूक देणाऱ्या धडय़ासारखा होण्याचे प्रमाण जास्त असते . ‘फॅमिली कट्टा’ पाहताना मात्र काहीही न बोलता के वळ जगण्यांतून , वागण्यातून आपल्याला हवे ते सांगण्याचा लेखक - दिग्दर्शकाचा प्रयत्न शंभर टक्के यशस्वी झाला आहे . त्यामुळे कधीही विसरू नये अशी एक ‘परफेक्ट फ्रेम’ कॅमेऱ्यात पकडावी तसा हा चित्रपट आपल्या मनात आठवणींसारखा रेंगाळत राहतो . ‘फॅ मिली कट्टा’चे यश हे त्याच्या सहजपणात आहे आणि हा सहजपणा लिखाणापासून अभिनयापर्यंत सगळ्या गोष्टींमध्ये ठासून भरलेला आहे . भाई ( दिलीप प्रभावळकर ) आणि मालती ( वंदना गुप्ते ) या जोडप्याची ही कथा आहे . पन्नाशीतही एकमेकांना घट्ट धरून असलेलं हे जोडपं , दोघांचेही टोकाचे स्वभाव आणि तरीही एकमेकांना जपत , सांभाळत त्यांचं आयुष्य सुंदरपणे ते जगतायेत . आपल्या जगण्यातला हा सुंदरपणा आपल्या पुढच्या पिढीच्या जगण्यातही असावा ही त्यांची इच्छा आहे . त्यामुळे आपल्या पन्नासाव्या लग्नाच्या वाढदिवसानिमित्त त्यांनी सगळ्या घराला एकत्र येण्याचं आमंत्रण दिलं आहे . त्यांची तीन मुलं , सुना , नातवंडं आणि अमराठी माणसाशी लग्न केलं म्हणून दुरावलेली मुलगी मंजू या सगळ्यांना एकत्र आणण्याचा घाट मालतीने घातला आहे . दोन वेगळ्या भागांत हा चित्रपट घडतो . एका भागात आपल्याला भाई आणि मालती यांचं सहजीवन पाहायला मिळतं . त्यांच्या मनात जे ताणेबाणे आहेत तेही त्यांच्या संवादातून आपल्या लक्षात येतात . त्या दोघांसाठीही आपल्या कुटुंबाचा एकत्र येण्याचा हा सोहळा किती महत्त्वाचा आहे आणि त्यासाठी चाललेली त्यांची धडपड हा सगळा भाग कुठे तरी आपल्या घरातही असेच आजी - आजोबा असायला हवेत , अशी भावना मनात निर्माण होईल इतक्या सुंदर पद्धतीने रंगवला आहे . त्यासाठी अर्थातच दिलीप प्रभावळकर आणि वंदना गुप्ते या दोन अनुभवी कलाकारांची अदाकारी महत्त्वाची ठरते . दुसऱ्या भागात प्रत्यक्ष या सगळ्यांचं एकत्र येणं आहे आणि त्यातून पुढे जाणारी कथा पाहायला मिळते . दिग्दर्शक म्हणून चंद्रकांत कुलकर्णीनी रंगवलेली ही फॅ मिली अगदी आपल्यातलीच वाटते . यातले तिन्ही भाऊ , मोठय़ाला नौदलात जायचे होते मात्र त्याच्यावर भावंडांची जबाबदारी पडली , दुसऱ्याला नट बनायचे होते पण मोठय़ा भावाने मदत केली नाही याचा राग मनात तर तिसरा अविवाहित आहे , गावात राहतो . तीन वेगवेगळ्या पद्धतीने जगणारे हे भाऊ आणि त्यांचे कुटुंब यांच्या मनात बसलेली अढी , त्यांच्यातील अढीचा परिणाम त्यांच्या पत्नीवर , मुलांवर होतो आहे . तिघांची आर्थिक परिस्थिती भिन्न आहे . एकमेकांची बाजू सांभाळून घ्यायची तयारीच नसल्याने हे सख्खे भाऊ आणि त्यांची कुटुंबही एकमेकांपासून दुरावली आहेत . एकत्र येण्यापेक्षा दूर - दूर स्वतःच्या वेगळ्या विश्वात राहण्याच्या लोकांच्या वृत्तीवर लेखक - दिग्दर्शकाने यात अचूक बोट ठेवलं आहे . जावा - जावांमधले छोटय़ा - छोटय़ा गोष्टींवरून होणारे वाद हे सगळ्याच घरांमधून नेहमी दिसणाऱ्या , जाणवणाऱ्या गोष्टी आपल्याला चित्रपटात पाहायला मिळतात . मात्र कुठेही एकमेकांना शहाणपणा न शिकवता घडल्या प्रसंगातून आता तरी जागे व्हा . . अशी मालतीबाईंनी मांडलेली कठोर भूमिका प्रेक्षकांना आपण यात नेमके कुठे बसतो , याचा विचार करायला लावेल इतक्या अप्रतिमपणे मांडण्यात हा चित्रपट यशस्वी ठरतो . क सलेले कलाकार ही या चित्रपटाची मोठी ताकद आहे . किंबहुना , या कलाकारांमुळेच दिग्दर्शकाने मांडणी केलेली ही फ्रेम परफेक्ट रंगली आहे . किरण करमरकरांची या चित्रपटातील मोठय़ा भावाची भूमिका त्यांच्या नेहमीच्या समंजस , शांत प्रतिमेपेक्षा वेगळी आहे . त्यांना पत्नीच्या भूमिकेत प्रतीक्षा लोणकर यांची उत्तम साथ मिळाली आहे . सुलेखा तळवलकर , सचिन देशपांडे आणि संजय खापरे यांनीही आपल्या भूमिका चोख वठवल्या आहेत . नातवंडांच्या भूमिकेत असलेल्या अलोक राजवाडे आणि गौरी नलावडे यांनीही आईवडिलांमधल्या बिघडलेल्या नातेसंबंधांमुळे भावंडांची आपापसात होणारी तगमग उत्तमपणे दाखवली आहे . सई ताम्हणकरची मंजू हेही या चित्रपटातील वेगळेपण ठरावे . निर्माती आणि अभिनेत्री म्हणून वंदना गुप्ते यांनी दोन्ही आघाडय़ांवर सर्वोत्तम कामगिरी केली आहे . कोही तरी शिकवण देण्याचा पवित्रा न घेता , सहज अभिनयातून रंगवलेला हा ‘फॅमिली कट्टा’ आपल्याला आपल्या कुटुंबाविषयी नव्याने विचार करायला भाग पाडतो , हेच या चित्रपटाचे यश आहे . ‘फॅमिली कट्टा’ निर्माता - सिस्टर कन्सर्न प्रॉडक्शन दिग्दर्शक - चंद्रकांत कुलकर्णी कलाकार - दिलीप प्रभावळकर , वंदना गुप्ते , किरण करमरकर , सचिन देशपांडे , प्रतीक्षा लोणकर , सुलेखा तळवलकर , सई ताम्हणकर , आदेश श्रीवास्तव , आलोक राजवाडे , गौरी नलावडे , संजय खापरे .


ऑस्ट्रेलियाने तिरंगी टी - २० मालिकेत विजेतेपद मिळविले . न्यूझीलंडविरुद्ध अंतिम सामना पावसामुळे अर्धवट राहिल्यानंतर वेळी डकवर्थ - लुईस नियमाच्या आधारे कांगारू १९ धावांनी जिंकले . न्यूझीलंडने प्रथम फलंदाजी करताना ९ बाद १५० धावा केल्या होत्या . ऑस्ट्रेलियाच्या डावात दोन वेळा पावसाने व्यत्यय आणला . दुसऱ्यांदा व्यत्यय आला तेव्हा १४ . ४ षटकांत ३ बाद १२१ धावा केल्या होत्या . पुढे खेळच होऊ शकला नाही . डकवर्थ - लुईस नियमानुसार तेवढ्या षटकांत १०३ धावांचे आव्हान आले . ऑस्ट्रेलियाने १२१ धावांची मजल मारली होती . त्यामुळे त्यांना १९ धावांनी विजयी घोषित करण्यात आले . संक्षिप्त धावफलक - न्यूझीलंड २० षटकांत ९ बाद १५० ( रॉस टेलर ४३ , ॲश्टन ॲगर ३ - २७ ) पराभूत वि . १४ . ४ षटकांत ३ बाद १२१ ( सुधारित आव्हान १०३ ) ( डीआर्सी शॉर्ट ५० , डेव्हिड वॉर्नर २५ ) .


बंगळुरूतील एका इव्हेंट मॅनेजमेंट कंपनीने कर्नाटक उच्च न्यायालयात धाव घेत सनी लिओनीच्या कार्यक्रमाचे आयोजन करण्याच्या प्रकरणावर तोडगा काढण्यासाठी एक याचिका दाखल केली आहे . हरीश यांची पत्नी एच . एस . भव्या , यांनी ही याचिका दाखल केली आहे . कोणत्याच अधिकृत नोटीसीशिवाय आणि कोणतेच कारण न देता पोलिसांनी सनी लिओनीच्या कार्यक्रमात सुरक्षा व्यवस्था देण्यास नकार दिल्यामुळे आयोजकांनी कोर्टात धाव घेतली आहे . २१ डिसेंबरला या याचिकेवर सुनावणी होणार असल्याचे कळत असून त्यानंतर कार्यक्रमाचे भवितव्य ठरणार आहे . तुर्तास सनीने या कार्यक्रमाला न जाण्याचा निर्णय घेतला आहे . ट्विटर अकाऊंटवरुन सनीने यासंबंधीची माहिती दिली . पोलिसांनी आपल्या कार्यक्रमात सुरक्षाव्यवस्था पुरवण्यास नकार दिल्यामुळे या कार्यक्रमाला आपण हजर राहणार नसल्याचे तिने सांगितले . स्थानिक पोलिसांनी माझ्या संपूर्ण टीमला आणि त्या कार्यक्रमाला येणाऱ्या चाहत्यांना सुरक्षाव्यवस्था पुरवण्याचे नाकारल्यामुळेच आपण हा निर्णय घेत असल्याचे तिने स्पष्ट केले . ‘इतरांच्या सुरक्षिततेचे महत्त्व लक्षात घेत मी या कार्यक्रमला न येण्याचा निर्णय घेते’ , असे तिने ट्विटमध्ये सांगितले . VIDEO : जीममधील विद्युतचा हा व्हिडिओ पाहून तुम्हीही व्हाल हैरा ण नववर्षाच्या पूर्वसंध्येला सनी लिओनीचा कार्यक्रम पार पडला तर त्या ठिकाणी मोठ्या संख्येने लोक एकत्र येऊन आत्महत्या करतील , असा इशारा काही दिवसांपूर्वी ‘कन्नड रक्षक वेदिके युवा सेने’च्या कार्यकर्त्यांनी दिला होता . त्यानंतर हा वाद अधिक चिघळल्याचे पाहायल मिळाले . सनीचा कार्यक्रम भारतीय संस्कृतीच्या दृष्टीने घातक असल्याचे कन्नड रक्षक वेदिके युवा सेनेचे म्हणणे आहे . सनीने तोकड्या कपड्यांमध्ये परफॉर्म न करता साडी नेसून परफॉर्मन्स दिला तर त्याला आमचा विरोध नसेल , असा पवित्राही संघटनेने घेतला होता .


गोडथंड हिवाळा संपून आता उन्हाळा सुरू झालाय . हळूहळू उष्मा वाढतो आहे . आता गरमागरम ऐवजी थंडगार पदार्थाचा मोसम सुरू होणार . आज एक वेगळा प्रकार पाहूयात . साहित्य अंजीर , सफरचंद , अननस , पपई , स्ट्रॉबेरी , द्राक्षे , संत्री , कलिंगड , टरबूज . यातील तुम्हाला आवडतील अशी कोणतीही फळे घेता येतील . केळं वापरू नये कारण ते काळं पडतं . मोसमातील फळे घेतल्यास अधिक योग्य . दूध , विरजणासाठी किंचित दही , मध , सुका मेवा . कृती सर्व फळे स्वच्छ धुवून छान बारीक चिरून घ्यावीत . कोमट दुधाचे विरजण लावून त्यात ही फळे घालून झाकून ठेवून द्यावीत . उन्हाळा असल्याने चारेक तासात दही लागते . ही फळांची सुंदर कोशिंबीर तयार झाली . आता यामध्ये आवडीप्रमाणे मध , सुका मेवा घालून खा . अगदी आवडत असेल तर मेपल सिरप , चॉकलेट सॉस असे काहीही घालून खाता येईल . दही लावायला वेळ नसेल तर साध्या दह्य़ातही फळे मिसळून घेऊ शकता . पण वरील प्रक्रियेत फळांचा रस दह्य़ात मिसळून जी गोडी येते , ती चवीला फार छान असते .


आयपीएलच्या ११ व्या सिझनमध्ये आज दिल्ली डेअरडेव्हिल्स विरुद्ध किंग्ज इलेव्हन पंजाब या संघांमध्ये सामना होत आहे . मोहाली येथील बिंद्रा स्टेडियम येथे हा सामना रंगणाला आहे . शनिवारी सुरु झालेल्या या आयपीएलच्या हंगामातील हा दुसरा सामना आहे . दिल्लीच्या संघाचा कर्णधार गौतम गंभीर आणि पंजाबच्या संघाचा कर्णधार आर . आश्विन यांची येथे कसोटी लागणार आहे . पंजाबने नाणेफेक जिंकल्याने घरच्या मैदानावर होणाऱ्या या सामन्यात विजयासाठी त्यांना जोर लावावा लागणार आहे . आर . आश्विनच्या नेतृत्वाखाली होत असलेल्या या सामन्यांत अनुभवी ख्रिस गेल आणि युवराज सिंग यांसारखे दिग्गज खेळाडू आहेत . तर दोन वेळेस आयपीएल जिंकलेल्या कोलकात्याच्या संघाचा कर्णधार गौतम गंभीर सारखा तगडा खेळाडू सध्या दिल्लीच्या संघाकडे आहे . त्याचबरोबर दिल्लीच्या संघात नव्या दमाचे आणि अनुभवी खेळाडू असा चांगला भरणा आहे . मात्र , गेल्या दोन सिझनमध्ये आपली विशेष चमक दाखवू न शकलेल्या या संघाला आता आपली ताकद दाखवून द्यावी लागणार आहे . UPDATES : किंग्ज इलेव्हन पंजाबच्या संघाकडून ओपनिंगला आलेल्या लोकेश राहुलने दिल्ली डेअरडेव्हिल्सच्या विरोधात आपल्या संघाला धडाकेबाज सुरुवात करुन दिली . याचबरोबर त्याने आयपीएलच्या इतिहासातील सर्वात वेगवान अर्धशतकाचा विक्रमही आपल्या नावावर केला आहे . राहुलने १४ चेंडूंमध्ये अर्धशतक ठोकले . त्याच्या या विक्रमी अर्धशतकी खेळाच्या जोरावर पंजाबने १८ षटके ५ चेंडूंमध्येच १६७ धावांचे टार्गेट पूर्ण करीत दिल्लीवर दणदणीत विजय मिळवला . मोहाली येथे सुरु असलेल्या दिल्ली डेअरडेव्हिल्स आणि किंग्ज इलेव्हन पंजाब यांच्यामध्ये सुरु असलेल्या सामन्यांत टॉस हारल्यानंतर पहिल्यांदा फलंदाजी करणाऱ्या दिल्लीच्या संघाने ७ बळींच्या बदल्यात १६६ धावा केल्या . दिल्लीला पहिला झटका कॉलिन मुनरो ( ४ ) च्या रुपाने बसला . तसेच श्रेयस अय्यर ( ११ ) काही खास खेळी करु शकला नाही . मात्र , यावेळी कर्णधार गोतम गंभीर मैदानावर टिकून राहिला . त्याने ४२ चेंडूंमध्ये १ षटकार आणि ५ चौकारांच्या मदतीने ५५ धावा केल्या . त्याला ऋषभ पंतने ( २८ ) चांगली साथ दिली .


एक लेखक आणि अभिनेता म्हणून नावारुपास आलेल्या चिन्मय मांडलेकरचा किताबखाना कसा असेल याविषयी अनेकांनाच कुतूहल होतं . चिन्मयचं लिखाण आणि त्याने साकारलेल्या भूमिका पाहता त्याला वाचनाची नक्कीच मदत झाली असणार यात काहीच शंका नाही . माझा किताबखानामध्ये आता सर्वांसमोर येणार आहे चिन्मय मांडलेकरचा भलामोठा किताबखाना . अडीच हजारांपेक्षा जास्त पुस्तकं असणाऱ्या किताबखान्यातील कोणा एका पुस्तकाविषयी सांगणं कठीण आहे असं म्हणत चिन्मयने त्याच्या भल्यामोठ्या किताबखान्याची ओळख करुन दिली . एक लेखक म्हणून चिन्मयचा काही विद्वानांच्या वक्तव्यावर पूर्ण विश्वास आहे . अशाच विद्वानांपैकी एका विद्वानांचं वक्तव्य चिन्मयला पटलं आहे . उत्तम लेखक होण्याआधी उत्तम वाचक होणं फार आवश्यक आहे , असं स्टीफन किंगचं म्हणणं चिन्मयला तंतोतंत पटतं . वैचारिक , ललित , ऐतिहासिक , आत्मचरित्रपर अशा प्रकारच्या लेखनसाहित्याचं वाचन करण्याकडे त्याचा कल आहे . याविषयी सांगताना चिन्मय म्हणाला , ‘माझ्याकडे ऐतिहासिक पुस्तकांचाही भलामोठा संग्रह आहे . कारण , माझ्या वडिलांना त्या प्रकारची पुस्तकं वाचायला आवडायची . हिंदी , इंग्रजी आणि मराठी पुस्तकांचा संग्रह असणारा माझा किताबखाना हा एक प्रकारचा संमिश्र संग्रहच आहे असं म्हणायला हरकत नाही . ’ हिंदी साहित्यामध्ये सादत हसन मंटो , इस्मत चुगताई , आचार्य चतुरसेन या लेखकांचं लिखाण आवडत असल्याचं सांगत आपला कॉमिक्स वाचण्याकडेही तितकाच कल असल्याचं चिन्मयनं स्पष्ट केलं . विविध प्रकारची पुस्तकं आणि त्याद्वारे भेटीला येणारे लेखक याविषयी चिन्मयला भलतीच आत्मीयता आहे . आवडत्या पुस्तकांविषयी सांगताना त्याची द्विधा मनःस्थिती झाली असली तरीही काही पुस्तकं वारंवार वाचण्यालाही तो प्राधान्य देतो हेही तितकच खरं . यापैकीच काही पुस्तकं म्हणजे , पु . लं . देशपांडे यांचं ‘व्यक्ती आणि वल्ली’ त्याचबरोबर ‘स्क्रिनप्ले’ , ‘१०० इयर्स ऑफ सॉलिट्यूड’ आणि ‘हॅरी पॉटर’ची संपूर्ण सीरिज वाचणं चिन्मयला आवडतं . पुलं , जे . के . रोलिंग , जॉर्ज मार्टिन , जयवंत दळवी , शिरीष कणेकर या लेखकांची साहित्य वाचण्याची आवड असणाऱ्या चिन्मयने हल्लीच्या पिढीच्या वाचन सवयीबद्दलही सुरेख टिप्पणी केली . गेल्या काही वर्षांमध्ये आमिश त्रिपाठी , देवदत्त पटनायक या लेखकांच्या साहित्याचा तरुणाईवर जास्त प्रभाव दिसून येतोय . याविषयी सांगताना चिन्मय म्हणाला , ‘प्रत्येक लेखकाच्या लोकप्रियतेचा एक काळ असतो . जसं १९७० मध्ये हॅरॉल्ड रॉबिन्सची पुस्तकं मोठ्या प्रमाणात वाचली जात होती . त्यानंतर थेट गेल्या एक दहा वर्षांबद्दल सांगायचं झालं तर चेतन भगत , आमिश त्रिपाठी , देवदत्त पटनायक यांच्या साहित्याने अनेकांना वेड लावलं . मुळात त्यांचं हे साहित्य लोकप्रिय होण्यामागचं कारण म्हणजे त्यात इतरांना आवडेल , असा पुस्तकातील कन्टेन्ट . मुळात वाचकांना जे आवडतं ते पुस्तकातच असल्याशिवाय ही पुस्तकं आणि ते लेखक लोकप्रिय होणारच नाहीत . ’ असं म्हणत चिन्मयने हल्लीच्या पिढीच्या वाचनाच्या सवयीकडे पाहण्याचा एक वेगळा दृष्टीकोन दिला . त्यासोबतच वाचन महत्त्वाचं मग ते कोणत्याही प्रकारचं असो . दुकानावरच्या पाटीपासून ते अगदी ट्रकच्या मागे लिहिलेल्या काही विनोदी ओळींपर्यंत काहीही वाचा , पण वाचा . जे आवडेल ते वाचा . . पण , वाचा’ , असंही चिन्मय म्हणाला . शब्दांकन - सायली पाटील sayali . patil @ indianexpress . com